Ná Bumi Kɛ Ha Matsɛ Yemi Asa a—Ha E He Nɛ Tsɔ Nɛ Nyɛ Dla Níhi Nɛ Puɛ | Kase\nHwɔɔmi Mɔ—Nɔ́ Nɛ A Maa Kase | July 2015\nKANE NGƐ Afrikaans Cakchiquel Cambodian Chol Dangme English Ewe French Ga Garifuna Greenlandic Hmong (White) Iban Italian Karen (S'gaw) Kikongo Kiluba Kimbundu Kisonge Kwangali Kwanyama Laotian Lingala Maltese Mam Mazatec (Huautla) Mixe Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndonga Ngabere Nzema Otetela Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Spania Swahili (Congo) Swati Tahitian Tlapanec Tojolabal Totonac Tsonga Twi Umbundu Venda Wayuunaiki Xhosa Zulu\nHiɛ ɔ Lɛ Wa Jaa Mawu Ngɛ\n“Ye hɛ dɔ wawɛɛ ngɛ o we ɔ he.”—YOHANE 2:17.\nLAHI: 13, 21\nMɛni wa ma nyɛ maa pee kɛ tsɔɔ kaa wa ngɛ bumi kɛ ha kpehi nɛ wa peeɔ ɔ?\nMɛni blɔhi a nɔ Yehowa we bi guɔ kɛ yeɔ bua kɛ maa Matsɛ Yemi Asahi?\nMɛni he je nɛ e he hia kaa wa ma ha nɛ wa Matsɛ Yemi Asa a he nɛ tsɔ, nɛ wa dla níhi nɛ puɛ ngɛ he ɔ?\n1, 2. (a) Blema a, jije Yehowa sɔmɔli jaa Yehowa ngɛ? (b) Kɛ Yesu pee e ní ngɛ Yehowa sɔlemi we ɔ nɛ ngɛ Yerusalem ɔ he ha kɛɛ? (d) Mɛni he wa ma susu ngɛ munyu nɛ ɔ mi?\nKƐ JE blema lokoo ɔ, Mawu sɔmɔli ngɛ he ko nɛ a jaa Mawu ngɛ. Kaa nɔ hyɛmi nɔ́ ɔ, eko ɔ, Habel ma afɔle sami la tɛ loko e sã afɔle kɛ ha Yehowa. (1 Mose 4:3, 4) Noa, Abraham, Isak, Yakob, kɛ Mose tsuo ma afɔle sami la tɛhi. (1 Mose 8:20; 12:7; 26:25; 35:1; 2 Mose 17:15) Yehowa ha nɛ Israel bi ɔmɛ ma kpehe bo tsu. (2 Mose 25:8) Pee se ɔ, e ha nɛ a ma sɔlemi we. (1 Matsɛmɛ 8:27, 29) Benɛ Mawu we bi kpale a se kɛ je nyɔguɛ yemi mi ngɛ Babilon kɛ ho a ma mi ya a, a kpeɔ daa ngɛ kpe hehi. (Marko 6:2; Yohane 18:20; Bɔfo Ɔmɛ A Ní Tsumi 15:21) Kristofohi nɛ a hi si ngɛ kaseli ɔmɛ a be ɔ mi ɔ hu kpeɔ ngɛ nihi a wehi a mi. (Bɔfo Ɔmɛ A Ní Tsumi 12:12; 1 Korinto Bi 16:19) Mwɔnɛ ɔ, Yehowa we bi nɛ a ngɛ je kɛ wɛ ɔ kpeɔ ngɛ Matsɛ Yemi Asahi akpe nyɔngmahi abɔ a nɔ nɛ a kaseɔ Yehowa he ní, nɛ a jaa lɛ.\n2 Yesu je bumi nɛ mi kuɔ kpo kɛ ha Yehowa sɔlemi we ɔ ngɛ Yerusalem ɔ. Suɔmi nɛ Yesu ngɛ kɛ ha sɔlemi we ɔ ha nɛ e kaseli ɔmɛ kai munyu ko nɛ la polɔ ɔ tu ɔ. La polɔ ɔ de ke: “Ye hɛ dɔ wawɛɛ ngɛ o we ɔ he.” (La 69:9; Yohane 2:17) A tsɛɛ sɔlemi we ɔ nɛ hi Yerusalem ɔ ke ‘Yehowa we,’ se wa be nyɛe ma tsɛ Matsɛ Yemi Asa amɛ ke Yehowa we. (2 Kronika 5:13; 33:4) Se e sa nɛ wa ná bumi nɛ mi kuɔ kɛ ha hehi nɛ wa jaa Mawu ngɛ ɔ. Ngɛ munyu nɛ ɔ nɛ wa ngɛ kasee ɔ mi ɔ, wa ma susu Baiblo sisi tomi mlaa komɛ a he. Baiblo sisi tomi mlaa nɛ ɔmɛ maa tsɔɔ wɔ bɔ nɛ e sa kaa waa pee wa ní ha ke wa ya wa Matsɛ Yemi Asa amɛ a nɔ. Wa ma susu bɔ nɛ e sa kaa wa dla wa Matsɛ Yemi Asa amɛ kɛ bɔ nɛ wa ma plɛ kɛ wo a he hiɔhi ha a hu he. *—Hyɛ sisi ningma.\nWA NGƐ BUMI KƐ HA ASAFO MI KPEHI NƐ WA YAA A\n3-5. Mɛni ji Matsɛ Yemi Asa, nɛ kɛ e sa kaa waa pee wa ní ngɛ asafo mi kpehi a he ha kɛɛ?\n3 Matsɛ Yemi Asa amɛ a nɔ ji hehi titli nɛ nihi ma nyɛ maa kpe ngɛ kɛ ja Yehowa. Asafo mi kpehi nɛ wa peeɔ ɔ ji nike ní nɛ je Mawu ngɔ, nɛ kpe nɛ ɔmɛ yeɔ bua wɔ konɛ huɛ bɔmi nɛ ngɛ waa kɛ lɛ wa kpɛti ɔ mi nɛ wa. Ngɛ kpe nɛ ɔmɛ sisi ɔ, Yehowa asafo ɔ woɔ wɔ he wami, nɛ e kɛ blɔ tsɔɔmihi nɛ he hia hu haa wɔ. E ji he blɔ nɛ wa ná kaa daa otsi ɔ, Yehowa kɛ e Bi ɔ fɔɔ wɔ nine kɛ baa ‘Yehowa we okplɔɔ ɔ’ he. (1 Korinto Bi 10:21) E sa nɛ wa kai be fɛɛ be kaa nine fɔmi nɛ ɔ se be.\n4 Yehowa ha nɛ wa le heii kaa e suɔ nɛ waa ba kpe nɛ ɔmɛ konɛ wa ba ja lɛ, nɛ waa wo wa sibi he wami hulɔ. (Kane Hebri Bi 10:24, 25.) Akɛnɛ wa ngɛ bumi kɛ ha Yehowa he je ɔ, e sɛ nɛ waa ngɔ nɔ́ ko nɛ he hia we kɛ je wa nya nɛ waa po asafo mi kpehi a mi. Ke wa dlaa wa he saminya loko wa yaa asafo mi kpehi, nɛ wa bɔɔ mɔde kaa wa ma ha sanehi a heto ɔ, lɔ ɔ tsɔɔ kaa wa bua jɔ kpe nɛ ɔmɛ a he.—La 22:22.\n5 Bɔ nɛ wa peeɔ wa ní ngɛ asafo mi kpe nɛ ɔmɛ a sisi, kɛ bɔ nɛ wa dlaa Matsɛ Yemi Asa amɛ a nɔ ha a, lɛ maa tsɔɔ kaa wa ngɛ bumi kɛ ha Yehowa. Wa suɔ kaa waa kɛ wa ní peepee maa tsɔɔ kaa wa suɔ nɛ wa je Yehowa biɛ ɔ yi. Behi fuu ɔ, a ngmaa Yehowa biɛ ɔ ngɛ Matsɛ Yemi Asa amɛ a he.—Kɛ to 1 Matsɛmɛ 8:17 ɔ he.\n6. Mɛni nihi deɔ ngɛ wa Matsɛ Yemi Asa amɛ kɛ nihi nɛ kpeɔ ngɛ lejɛ ɔ a he? (Moo hyɛ foni nɛ ngɛ ní kasemi ɔ sisije ɔ.)\n6 Ke wa náa bumi kɛ haa wa Matsɛ Yemi Asa amɛ ɔ, nihi yɔseɔ. Kaa nɔ hyɛmi nɔ́ ɔ, nyumu ko nɛ e je Turkey ɔ de ke: “Ye bua jɔ bɔ nɛ Matsɛ Yemi Asa a nɔ tsɔ kɛ bɔ nɛ níhi ya nɔ pɛpɛɛpɛ ha a he wawɛɛ nitsɛ. Nihi nɛ a ba lejɛ ɔ dla a he saminya, muɔ ngɛ a nya he, nɛ a kɛ bua jɔmi fɔ mi. Nɔ́ nɛ ɔ ná ye nɔ he wami wawɛɛ.” Nyumu nɛ ɔ bɔni asafo mi kpehi tsuo yami. E kɛ we nɛ e ha nɛ a baptisi lɛ. Ngɛ ma ko nɛ ngɛ Indonesia a mi ɔ, nyɛmimɛ tsɛ a kpɔ mi bimɛ, kɛ ma nikɔtɔma komɛ nɛ a ya hyɛ Matsɛ Yemi Asa ehe ko nɛ a ma ha mɛ ɔ. Amlaalo nɔkɔtɔma nɛ hyɛɛ jamɛ a ma a nɔ ɔ nya kpɛ e he ngɛ ní kpakpahi nɛ a kɛ ma tsu ɔ, kɛ bɔ nɛ tsu ɔ ngɛ fɛu, kɛ abɔɔ saminyayoo ko nɛ ngɛ lejɛ ɔ he. E de ke: “Bɔ nɛ tsu nɛ ɔ he tsɔ ha a tsɔɔ kaa nyɛ hemi kɛ yemi ɔ ji anɔkuale.”\nWa ní peepee ma nyɛ maa tsɔɔ kaa wa bui Mawu (Hyɛ kuku 7, 8)\n7, 8. Ke wa ya Matsɛ Yemi Asa a nɔ ɔ, mɛni blɔ nɔ wa guu kɛ tsɔɔ kaa wa buɔ Yehowa?\n7 Yehowa lɛ fɔɔ wɔ nine kɛ yaa asafo mi kpehi a sisi. Enɛ ɔ he ɔ, bɔ nɛ wa peeɔ wa ní ngɛ asafo mi kpehi a sisi kɛ bɔ nɛ wa dlaa wa he kɛ yaa lejɛ ɔ ha a he hia lɛ wawɛɛ. E sɛ nɛ waa pee níhi kɛ be nɔ. Wa pee we kpɛii tsɔ ngɛ bɔ nɛ e sa kaa waa pee wa ní ngɛ lejɛ ɔ ha a he, nɛ jã kɛ̃ nɛ ke wa ya lejɛ ɔ, wa pee we wa ní kaa nɔ́ nɛ pi wa kɔmɔ ji nɔ́ ko. Ngɛ anɔkuale mi ɔ, Yehowa suɔ kaa waa kɛ nihi tsuo nɛ wa fɔ mɛ nine kɛ ba Matsɛ Yemi Asa a nɔ ɔ nɛ ná bua jɔmi. Se e sɛ nɛ waa pee nɔ́ ko kɛ tsɔɔ kaa wa be bumi kɛ ha asafo mi kpehi nɛ wa yaa a. Enɛ ɔ he je ɔ, wa dla we wa he eko kɛ eko kɛ yɛ asafo mi kpehi, nɛ ke asafo mi kpehi ngɛ nɔ yae hu ɔ, wa ngmɛ́ sɛ gbi kɛ mane we nihi ngɛ fon nɔ, wa jaje we, nɛ wa yi ní nɛ wa nui ní hulɔ. E sa nɛ fɔli hu nɛ a tsɔɔ a bimɛ konɛ a ko fiɛ aloo a hi fo tue ngɛ Matsɛ Yemi Asa a nɔ.—Fiɛlɔ 3:1.\n8 Benɛ Yesu na kaa nihi ngɛ ní juae ngɛ Mawu sɔlemi we ɔ, e mi mi fu nɛ e fie mɛ kɛ je lejɛ ɔ. (Yohane 2:13-17) Wa jaa Yehowa nɛ wa kaseɔ e he ní ngɛ wa Matsɛ Yemi Asa amɛ a nɔ. Enɛ ɔ he ɔ, e sɛ nɛ waa kɛ lejɛ ɔ nɛ pee jua yemi he.—Kɛ to Nehemia 13:7, 8 ɔ he.\nWA YEƆ BUA KƐ MAA MATSƐ YEMI ASAHI\n9, 10. (a) Kɛ Yehowa we bi peeɔ kɛ maa Matsɛ Yemi Asahi ha kɛɛ, nɛ mɛni jeɔ enɛ ɔ mi kɛ baa? (b) Mɛni Yehowa asafo ɔ peeɔ kɛ yeɔ bua asafohi nɛ a be sika nɛ a kɛ maa ma Matsɛ Yemi Asa a?\n9 Yehowa we bi nɛ a ngɛ je kɛ wɛ ɔ tsuɔ ní wawɛɛ kɛ maa Matsɛ Yemi Asahi. Nihi kɛ a he haa kɛ maa Matsɛ Yemi Asahi, nɛ a dlaa Matsɛ Yemi Asahi nɛ́ a wui mɛ hiɔ. Enɛ ɔ he ɔ, ngɛ jeha 15 nɛ be ɔ mi ɔ, wa ma Matsɛ Yemi Asahi nɛ a ngɛ fɛu nɛ hiɛ pe 28,000, aloo ke wa ma de ɔ, daa ligbi ɔ, a maa Matsɛ Yemi Asahi kakaaka 5 ngɛ je kɛ wɛ.\n10 Yehowa asafo ɔ woɔ nihi nɛ a ngɔ a he kɛ ha a blɔ kɛ yaa hehi nɛ e he hia kaa a ma Matsɛ Yemi Asahi ngɛ ɔ, nɛ a ya maa. A kɛ sika nɛ waa kɛ yeɔ bua a lɛ peeɔ enɛ ɔ. Waa kɛ Baiblo sisi tomi mlaa nɛ tsɔɔ kaa e sa nɛ waa ye bua nihi nɛ e fĩ mɛ ɔ tsuɔ ní. (Kane 2 Korinto Bi 8:13-15.) Mɛni je enɛ ɔ peemi mi kɛ ba? A ma Matsɛ Yemi Asahi fuu kɛ ha asafohi nɛ a be nɔ́ ko ɔ.\n11. Mɛni nyɛmimɛ komɛ deɔ ngɛ Matsɛ Yemi Asa ehe nɛ a ma ha mɛ ɔ he, nɛ kɛ enɛ ɔ haa nɛ o nuɔ he ha kɛɛ?\n11 Nyɛmimɛ komɛ nɛ a ngɛ asafo ko mi ngɛ Costa Rica a ngma ke: “Ke wa daa si ngɛ Matsɛ Yemi Asa a hɛ mi ɔ, e peeɔ wɔ kaa wa ngɛ nlae! Wa hɛ be nɔ. Wa gbe wa Matsɛ Yemi Asa a mami kɛ e he nɔ́ tsuaa nɔ́ peemi nya ngɛ ligbi kpaanyɔ pɛ mi. Matsɛ Yemi Asa a ngɛ fɛu saminya! Yehowa jɔɔmi, kɛ blɔ nya nɛ asafo ɔ to, kɛ nyɛmimɛ a yemi kɛ buami lɛ ha nɛ wa nyɛ pee jã a nɛ. Wa jami he nɛ ɔ ji nike ní nɛ he jua wa nɛ Yehowa kɛ dloo wɔ. Bua jɔmi nɛ wa ná a hí kalemi.” Ke wa nu nɛ wa nyɛmimɛ nyumuhi kɛ yihi ngɛ Yehowa sinae ngɛ nɔ́ nɛ e pee ha mɛ ɔ he ɔ, wa bua jɔɔ wawɛɛ nitsɛ. Wa bua maa jɔ kaa nyɛmimɛ nɛ a ngɛ je kɛ wɛ ɔ tsuo ma ná mɛ nitsɛmɛ a Matsɛ Yemi Asahi. E ngɛ heii kaa Yehowa ngɛ Matsɛ Yemi Asahi nɛ a ngɛ mae ɔ nɔ jɔɔe, ejakaa ke a ma ta pɛ ɔ, nihi fuu jeɔ asafo mi kpehi yami sisi nɛ a kaseɔ Yehowa he ní.—La 127:1.\n12. Mɛni o ma nyɛ maa pee kɛ ye bua Matsɛ Yemi Asahi a mami?\n12 Mɛni o ma nyɛ maa pee kɛ ye bua kɛ ma Matsɛ Yemi Asahi? O ma nyɛ maa ngɔ o he kɛ ha faa kɛ tsu ní tsumi nɛ ɔ. Nɛ wɔ tsuo wa ma nyɛ maa ngɔ wa sika kɛ fĩ Matsɛ Yemi Asahi a mami ɔ se hulɔ. Ke wa bɔɔ mɔde wawɛɛ nɛ wa fĩɔ ní tsumi nɛ ɔ se ɔ, wa ma ná bua jɔmi nɛ ngɛ nɔ hami mi ɔ eko, nɛ nɔ́ nɛ pe kulaa a, lɔ ɔ hu maa tsɔɔ kaa wa jeɔ Yehowa yi. Wa kaseɔ nɔ hyɛmi nɔ́ nɛ Mawu we bi nɛ a hi si blema a pee ɔ. A je a tsui mi nɛ a ngɔ a níhi kɛ fĩ tsuhi nɛ a ma nɛ a jaa Mawu ngɛ mi ɔ se.—2 Mose 25:2; 2 Korinto Bi 9:7.\nWA HAA WA MATSƐ YEMI ASA AMƐ A HE TSƆƆ\n13, 14. Mɛni wa kase ngɛ Baiblo ɔ mi nɛ tsɔɔ kaa e sa nɛ wa ha nɛ wa Matsɛ Yemi Asa amɛ a nɔ kɛ a he nɛ tsɔ nyaii?\n13 Yehowa ji Mawu nɛ e he tsɔ nɛ e ngɛ klɔuklɔu. E peeɔ e ní ngɛ blɔ nya tomi nya. Enɛ ɔ he je nɛ e sa kaa wa ha nɛ wa Matsɛ Yemi Asa a nɔ kɛ e he nɛ tsɔ ɔ nɛ. (Kane 1 Korinto Bi 14:33, 40.) Ke wa suɔ nɛ wa he nɛ tsɔ nɛ waa pee wa he klɔuklɔu kaa bɔ nɛ Yehowa ngɛ ɔ, e sa nɛ jami nɛ wa jaa lɛ, wa susumi, kɛ wa ní peepeehi a he nɛ tsɔ. Se pi lɔ ɔ pɛ. E sa kaa wa nɔmlɔ tso hu he nɛ tsɔ.—Kpojemi 19:8.\n14 Ke wa ha nɛ wa Matsɛ Yemi Asa a nɔ kɛ e he tsɔ ɔ, e be yee ha wɔ kaa wa maa fɔ nihi nine kɛ ba wa asafo mi kpehi a sisi. Ke e ba jã a, nihi maa na kaa wa yeɔ munyu nɛ wa fiɛɛɔ kaa je ehe nɛ mi tsɔ maa ba hwɔɔ se ɔ nɔ. A maa na kaa Mawu nɛ wa jaa a ngɛ klɔuklɔu nɛ e he tsɔ, nɛ e maa pee zugba nɛ ɔ paradeiso nɛ ngɛ fɛu.—Yesaya 6:1-3; Kpojemi 11:18.\n15, 16. (a) Mɛni he je nɛ be komɛ ɔ, e yee kaa wa ma ha Matsɛ Yemi Asa a he nɛ tsɔ ɔ? Mɛni he je e sa nɛ wa ha e he nɛ tsɔ ɔ? (b) Mɛni blɔ nya nyɛ to kɛ ha nyɛ Matsɛ Yemi Asa a nɔ dlami, nɛ mɛni wa ti nɔ tsuaa nɔ ma nyɛ maa pee?\n15 He nɛ nɔ ko ngɛ, kɛ bɔ nɛ a tsɔse lɛ ha a ma nyɛ maa sa bɔ nɛ e bɔɔ he tsɔmi he mɔde ha a he. Mɛni he je? Ni komɛ ngɛ nɛ he nɛ a ngɛ ɔ, bunyuku kɛ mɔsɔ sɔuu ji a blɔ ɔmɛ a nɔ. Ni komɛ hu ngɛ nɛ a be nyu, jale, aloo tsopahi nɛ a kɛ ma ha nɛ a si hihe nɛ tsɔ. Mɔsɔ kɛ bunyuku ngɛ he nɛ wa ngɛ ɔ jio, eko be jio, nihi a he tsɔ ngɛ he nɛ wa ngɛ ɔ jio, a he tsɔ we jio, wɔɔ lɛɛ e sa kaa wa ha nɛ wa Matsɛ Yemi Asa a nɔ kɛ e he nɛ tsɔ nyaii, ejakaa lejɛ ɔ nɛ wa jaa Yehowa ngɛ.—5 Mose 23:14.\n16 Ke wa suɔ nɛ wa Matsɛ Yemi Asa a he nɛ tsɔ ɔ, e he hia nɛ waa to lejɛ ɔ dlami ɔ he blɔ nya. Asafo mi nikɔtɔma amɛ haa nihi nɛ a ma dla lejɛ ɔ lemi, nɛ be tsuaa be ɔ, a hyɛɔ konɛ nyɛmimɛ nɛ a ná jale kɛ ní kpahi nɛ he maa hia kɛ ha lejɛ ɔ dlami. Jehanɛ se hu ɔ, asafo mi nikɔtɔma amɛ nyɛɛɔ ní tsumi ɔ hɛ mi nɛ a tsuɔ. Be tsuaa be nɛ a ma kpa asafo mi kpe ɔ, he komɛ ngɛ nɛ e he hia kaa a dla. E ji he blɔ nɛ wɔ tsuo wa ná kaa wa maa ye bua kɛ dla wa Matsɛ Yemi Asa a nɔ.\nWA DLAA WA MATSƐ YEMI ASA AMƐ\n17, 18. (a) Mɛni wa ma nyɛ maa kase ngɛ bɔ nɛ Yehowa we bi nɛ a hi si blema a plɛ kɛ dla sɔlemi we ɔ ha a he? (b) Mɛni he je nɛ e sa kaa wa dla wa Matsɛ Yemi Asa a?\n17 Ke nɔ́ ko puɛ ngɛ wa Matsɛ Yemi Asa a he ɔ, wa dlaa bɔ nɛ pee nɛ be tsuaa be ɔ tsu ɔ nɛ hi he wami. Jã ji bɔ nɛ Yehowa sɔmɔli nɛ a hi si blema a pee. Kaa nɔ hyɛmi nɔ́ ɔ, benɛ Matsɛ Yoash ngɛ Yuda ma a nɔ yee ɔ, nihi tsu sika kɛ ba sɔlemi we ɔ. Matsɛ ɔ fã osɔfo ɔmɛ konɛ a ngɔ sika a kɛ dla sɔlemi we ɔ he saisaa nɛ puɛ ɔ. (2 Matsɛmɛ 12:4, 5) Jeha 200 se ɔ, Matsɛ Yosia hu ngɔ sɔlemi we ɔ sika a eko kɛ dla sɔlemi we ɔ hehi nɛ puɛ ɔ.—Kane 2 Kronika 34:9-11.\n18 Asafo ɔ Ní Tsumi Kɔni Ajla Toli komɛ yɔse kaa ngɛ a ma amɛ a mi ɔ, nihi pɔɛ a tsuhi aloo a níhi dlami. Eko ɔ, nihi bɔɔ ko pɛ nɛ a le tsuhi dlami ngɛ ma nɛ ɔmɛ a nɔ. Aloo eko ɔ, a be sika nɛ a kɛ ma dla níhi nɛ puɛ ɔ. Se ke e he hia kaa wa dla wa Matsɛ Yemi Asa a nɛ wa pee we jã a, e maa gɔ̃ nɛ nihi ma yɔse. E be hae nɛ nihi nɛ a tu wa he munyu kpakpa. Se ke wɔ tsuo wa bɔɔ mɔde nɛ wa dlaa wa Matsɛ Yemi Asa a, lɔ ɔ ngɔɔ yi jemi kɛ haa Yehowa, nɛ sika nɛ wa nyɛmimɛ ɔmɛ jeɔ a tsui mi kɛ haa a pee we yaka.\nE sa kaa wa ha nɛ wa Matsɛ Yemi Asa a nɔ nɛ tsɔ nɛ wa dla níhi nɛ puɛ ɔ (Hyɛ kuku 16, 18)\n19. Mɛni o maa pee kɛ tsɔɔ kaa o ngɛ bumi kɛ ha he nɛ o jaa Yehowa ngɛ ɔ?\n19 Matsɛ Yemi Asa ji tsu nɛ a jɔɔ nɔ kɛ ha Yehowa. Tsa pi nɔ ko loo asafo ko nɔ́. Kaa bɔ nɛ wa susu he ngɛ munyu nɛ ɔ mi ɔ, Baiblo sisi tomi mlaahi maa ye bua wɔ konɛ wa ná bumi kɛ ha hehi nɛ wa jaa Mawu ngɛ ɔ. Akɛnɛ wa buɔ Yehowa he je ɔ, wa ngɛ bumi kɛ ha asafo mi kpehi nɛ wa peeɔ ɔ, kɛ wa Matsɛ Yemi Asa amɛ hulɔ. Wa jeɔ wa tsui mi nɛ wa haa sika kɛ yeɔ bua kɛ maa Matsɛ Yemi Asahi, nɛ wa bɔɔ mɔde wawɛɛ nɛ wa hyɛɛ Matsɛ Yemi Asa amɛ a nɔ konɛ a he nɛ tsɔ. Wa ngɛ bumi kɛ ha hehi nɛ wa jaa Yehowa ngɛ ɔ kaa bɔ nɛ Yesu pee ɔ.—Yohane 2:17.\n^ kk. 2 Ní kasemi nɛ ɔ kɔɔ Matsɛ Yemi Asahi a he titli, se e kɔɔ Kpe Peemi Asahi kɛ he kpahi nɛ wa jaa Yehowa ngɛ ɔ hu he.\nWa náa bumi kɛ haa wa Matsɛ Yemi Asa amɛ kɛ kpehi nɛ wa peeɔ ɔ, ejakaa Yehowa lɛ tsɛɔ wɔ kɛ baa lejɛ ɔ. Matsɛ Yemi Asa a nɔ ji he titli nɛ wa kpeɔ kɛ jaa Yehowa ngɛ. Enɛ ɔ he ɔ, ke wa ya lejɛ ɔ, e sa nɛ waa kɛ wa munyu tumi kɛ wa ní peepee nɛ je Yehowa yi, nɛ waa wo wa sibi he wami konɛ wɔ tsuo wa ja lɛ\nMoo Ye Bua Konɛ Mumi Mi Paradeiso ɔ Nɛ Pee Fɛu Pe Bɔ Nɛ E Ngɛ ɔ\n“E Be Kɛe Nɛ Mawu Ma He Nyɛ Yi Wami”!\nYaa Nɔ Nɛ O Fĩ Mawu Matsɛ Yemi ɔ Se\nNƆ HE SANE Ke I Kai Suɔmi Nɛ I Ná Kekleekle ɔ, E Yeɔ Bua Mi Nɛ I Toɔ Ye Tsui Si\nHWƆƆMI MƆ—NƆ́ NƐ A MAA KASE July 2015


Luka 8 | Baiblo ɔ Ngɛ Intanɛti ɔ Nɔ | New World Translation\nYihi nɛ a piɛɛ Yesu he (1-3)\nNí dulɔ ɔ he nɔ́ he tomi nɔ́ ɔ (4-8)\nNɔ́ he je nɛ Yesu kɛ nɔ́ he tomi níhi tsu ní (9, 10)\nA tsɔɔ ní dulɔ ɔ he nɔ́ he tomi nɔ́ ɔ sisi (11-15)\nE sɛ nɛ a ha kane nɔ (16-18)\nYesu yayo kɛ e nyɛminyumu ɔmɛ (19-21)\nYesu jɔɔ kɔɔhiɔ ngua ko he (22-25)\nYesu ha nɛ daimoniohi ya sɛ kpotoohi a mi (26-39)\nYairo biyo ɔ; yo ko ta tadehi nɛ Yesu wo ngɛ e tade ɔ nɔ ɔ he (40-56)\n8 Be bɔɔ se ɔ, e hia blɔ kɛ je mahi a mi kɛ ya mahi a mi, kɛ kɔpehi a mi kɛ ya kɔpehi a mi, nɛ e ngɛ fiɛɛe, nɛ e ngɛ Mawu Matsɛ Yemi ɔ he sane kpakpa a jajee. Nɛ Ni Nyɔngma Kɛ Enyɔ ɔmɛ piɛɛ e he, 2 nɛ yi komɛ nɛ e hia mumi yayamihi ngɛ a mi, nɛ e tsa a he hiɔhi ɔ hu piɛɛ e he. Mɛ ji: Maria, nɔ nɛ a tsɛɛ lɛ ke Magdalena nɛ daimoniohi kpaago je e mi ɔ; 3 Yoana, Hɛrode tsɔlɔ nɔkɔtɔma Kuza yo ɔ; Susana; kɛ yi kpahi fuu nɛ a ngɔ mɛ nitsɛmɛ a níhi kɛ ngɛ mɛ sɔmɔe ɔ. 4 Jehanɛ ɔ, benɛ nimli babauu ko kɛ nihi nɛ a je ma slɔɔtohi a nɔ ɔ ba bua a he nya ngɛ e ngɔ ɔ, e kɛ nɔ́ he tomi nɔ́ ko tsu ní. E de ke: 5 “Ní dulɔ ko je kpo konɛ e ya du ní. Benɛ e ngɛ ní ɔ due ɔ, ekomɛ ya pue blɔ ɔ he nɛ nihi naa a nɔ, nɛ hiɔwe lohwe pɛlitsɛmɛ ba ye. 6 Ekomɛ hu ya pue tɛ sa nɔ, nɛ benɛ a puɛ ɔ, a ngla, ejakaa a nɛ nyu. 7 Ekomɛ ya pue miohi a mi, nɛ mio ɔmɛ kɛ mɛ wa, nɛ a mia mɛ. 8 Se ekpa komɛ hu ya pue zu kpakpa nɔ, nɛ benɛ a puɛ ɔ, a wo yiblii kɛ bɔ he si 100.” Benɛ e de ní nɛ ɔmɛ ta a, e wo e gbi nɔ nɛ e de ke: “Ha nɔ nɛ e ngɛ tue nɛ e kɛ maa bu tue ɔ, nɛ e bu tue.” 9 Se e kaseli ɔmɛ bi lɛ kaa e tsɔɔ mɛ nɔ́ he tomi nɔ́ ɔ sisi. 10 E de ke: “Nyɛɛ lɛɛ a ha nyɛ he blɔ konɛ nyɛɛ nu Mawu Matsɛ Yemi ɔ he laami sanehi nɛ a ngɛ klɔuu ɔ sisi, se ni kpa amɛ lɛɛ ngɛ nɔ́ he tomi níhi a mi, konɛ hyɛmi lɛɛ a hi hyɛe, se a hi hyɛe yaka gu, nɛ a hi nue, se a ko nu sisi. 11 Jehanɛ ɔ, nɔ́ he tomi nɔ́ ɔ sisi ji nɛ ɔ nɛ: Wu ɔ ji Mawu munyu ɔ nɛ. 12 Ní nɛmɛ nɛ a ya pue blɔ ɔ he ɔ ji nihi nɛ a nuɔ munyu ɔ, nɛ Abosiami baa nɛ e ba jeɔ munyu ɔ ngɛ a tsui mi kɛ yaa konɛ a ko he ye nɛ a he a yi wami ɔ nɛ. 13 Ní nɛmɛ nɛ a ya pue tɛ sa nɔ ɔ ji nihi nɛ ke a nu munyu ɔ, a kɛ bua jɔmi kplɛɛɔ nɔ, se a be sipoku. A heɔ yeɔ be bɔɔ, se ngɛ ka be mi ɔ, a kuaa hemi kɛ yemi ɔ. 14 Ngɛ ní nɛmɛ nɛ a ya pue miohi a mi ɔ blɔ fa mi ɔ, mɛ ji nihi nɛ a nuɔ munyu ɔ, se yeyeeye peemi, kɛ ní nami, kɛ je mi ngɔɔmi yemi sisiɔ mɛ, nɛ ní nɛ ɔmɛ haa nɛ a gboɔ kulaa nɛ a wui yiblii kpakpa. 15 Ngɛ ní nɛmɛ nɛ a ya pue zu nɛ hi ɔ nɔ ɔ blɔ fa mi ɔ, mɛ ji nihi nɛ ke a kɛ tsui nɛ hi kɛ tsui kpakpa nu munyu ɔ, a pɛtɛɔ he nɛ a kɛ hɛ mi miami woɔ yiblii ɔ nɛ. 16 “Nɔ ko be nɛ ke e su kane ɔ, e ngɔɔ nɔ́ kɛ buɔ nɔ, aloo e ngɔɔ kɛ maa sa tso sisi, mohu ɔ, e ngɔɔ kɛ maa kane tso nɔ konɛ ni nɛmɛ nɛ a baa mi ɔ nɛ a na la a. 17 Ejakaa nɔ́ ko be nɛ a ngɔ kɛ laa nɛ e be kpo jee, nɛ jã kɛ̃ nɛ nɔ́ ko nɔ́ ko be nɛ a laa nɔ saminya nɛ nihi be lee gblegbleegble, aloo e be kpo jee nɛ nihi nɛ a na. 18 Enɛ ɔ he ɔ, nyɛɛ hyɛ bɔ nɛ nyɛ buɔ tue ha a saminya, ejakaa nɔ fɛɛ nɔ nɛ e ngɛ nɔ́ ko ɔ, a ma ha lɛ fuu ngɔ piɛɛ he, se nɔ fɛɛ nɔ nɛ e be nɔ́ ko ɔ, nɔ́ nɛ e susu kaa e ngɛ ɔ po a ma kpɔ̃ ngɛ e dɛ.” 19 Jehanɛ ɔ, e yayo kɛ e nyɛminyumu ɔmɛ ba e ngɔ, se asafo kuu ɔ he je ɔ, a nyɛ we nɛ a su e he. 20 Enɛ ɔ he ɔ, nihi de lɛ ke: “O yayo kɛ o nyɛminyumu ɔmɛ daa si ngɛ we ɔ se nɛ a ngɛ mo hlae.” 21 E he nɔ nɛ e de mɛ ke: “Ye yayo kɛ ye nyɛmimɛ nyumuhi ji ni nɛ ɔmɛ nɛ a nuɔ Mawu munyu ɔ nɛ a yeɔ nɔ ɔ nɛ.” 22 Ligbi ko ɔ, e kɛ e kaseli ɔmɛ sɛ lɛ ko mi, nɛ e de mɛ ke: “Nyɛ ha nɛ waa po mi kɛ ya taku ɔ se je.” Enɛ ɔ he ɔ, a sɛ lɛ mi nɛ a pue nɔ. 23 Se benɛ a ngɛ lɛ ɔ hluie kɛ yaa a, mahe nɔ e nɔ. Nɛ kɔɔhiɔ nɛ nya wa ko kple kɛ ba taku ɔ nɔ, nɛ nyu bɔni a lɛ ɔ mi sɛmi, nɛ a yi fĩ. 24 Enɛ ɔ he ɔ, a ya nɛ a ya tsɛ̃ɛ lɛ, nɛ a de lɛ ke: “Tsɔɔlɔ, Tsɔɔlɔ, wa hɛ mi miɔ nɛ e ma kpata!” Kɛkɛ nɛ e te si nɛ e nga kɔɔhiɔ ɔ kɛ nyu ɔ nɛ pee hamahama a yi, nɛ a he jɔ, nɛ lejɛ ɔ jɔ dii. 25 Kɛkɛ nɛ e bi mɛ ke: “Jije nyɛ hemi kɛ yemi ɔ ngɛ?” Se gbeye nu mɛ nɛ a nya kpɛ a he, nɛ a de a sibi ke: “Mɛnɔ po ji nɛ ɔ? Ejakaa e fãa kɔɔhiɔ kɛ nyu po nɛ a buɔ lɛ tue.” 26 Nɛ a ya sa kpo ngɛ Gerasene kpokpa a nɔ ngɛ Galilea hanɔ. 27 Benɛ Yesu kple si kɛ je lɛ ɔ mi ɔ, nyumu ko nɛ e je ma a mi nɛ daimonio ngɛ e mi ɔ kɛ lɛ ba kpe. Be babauu ji nɛ ɔ nɛ e wui tade, nɛ e hí we mi, mohu ɔ, gɔ* mi nɛ e hiɔ. 28 Benɛ e hɛ ngmɛ gba Yesu nɔ ɔ, e hia ngmlaa nɛ e ba kpla si ngɛ e hɛ mi, nɛ e kɛ gbi nɛ nya wa de ke: “Yesu, Mawu Hiɔwe Lokoo No ɔ Bi, mɛni sane i kɛ mo ngɛ? I kpa mo pɛɛ, ko pii mi.” 29 (Ejakaa jamɛ a be ɔ mi ɔ, Yesu ngɛ mumi nɛ e he tsɔ we ɔ fãe ke e je kpo ngɛ nyumu ɔ mi. Mumi ɔ nu lɛ si abɔ,* nɛ a ngɔ kɔsɔkɔsɔ kɛ fĩ lɛ si abɔ, nɛ a bɔ lɛ pã nɛ a bu e he si abɔ, se e tsɔɔ kɔsɔkɔsɔ ɔ, nɛ daimonio ɔ kudɔɔ lɛ kɛ yaa hehi nɛ tsɔ a he banee ɔ.) 30 Yesu bi lɛ ke: “Kɛ a tsɛɛ mo kɛɛ?” E he nɔ ke: “A tsɛɛ mi ke Asafo,”* ejakaa daimoniohi fuu ngɛ e mi. 31 Nɛ a ya nɔ nɛ a kpa lɛ pɛɛ kaa e ko fã mɛ kaa a ya sɛ muɔ voo ɔ mi. 32 Jamɛ a be ɔ mi ɔ, kpotoohi babauu ngɛ ní yee ngɛ yoku ɔ nɔ, enɛ ɔ he ɔ, a kpa lɛ pɛɛ kaa e ngmɛ mɛ blɔ nɛ a ya sɛ kpotoo ɔmɛ a mi, nɛ e ngmɛ mɛ blɔ. 33 Kɛkɛ nɛ daimonio ɔmɛ je nyumu ɔ mi nɛ a ya sɛ kpotoo ɔmɛ a mi, nɛ kpotoo ɔmɛ sa fo kɛ kple kɔ̃ ɔ kɛ ya nɔ taku ɔ mi, nɛ a gbo. 34 Se benɛ kpotoo nɔ hyɛli ɔmɛ na nɔ́ nɛ ba a, a tu fo nɛ a ya sɛɛ ngɛ ma a mi, kɛ kɔpe ɔmɛ a mi. 35 Nɛ nihi je kpo konɛ a ya hyɛ nɔ́ nɛ ba a. A ba Yesu ngɔ nɛ a ba na nyumu ɔ nɛ daimonio ɔmɛ je e mi ɔ nɛ e wo tade, nɛ́ e juɛmi mi tsɔ, nɛ́ e hii si ngɛ Yesu nane nya, nɛ a ye gbeye. 36 Nihi nɛ a na a de mɛ bɔ nɛ nyumu ɔ nɛ jinɛ daimonio ɔmɛ ngɛ e mi ɔ plɛ kɛ ná he wami ha. 37 Kɛkɛ nɛ nihi babauu nɛ a ngɛ Gerasene kpokpa a nɔ ɔ de Yesu kaa e je a ngɔ kɛ ho, ejakaa gbeye nu mɛ wawɛɛ. Kɛkɛ nɛ e ya sɛ lɛ ɔ mi konɛ e je. 38 Se nyumu ɔ nɛ daimonio ɔmɛ je e mi ɔ ya nɔ nɛ e kpa lɛ pɛɛ kaa e kɛ lɛ maa ya, se e wo nyumu ɔ blɔ kɛ ho, nɛ e de lɛ ke: 39 “Kpale o se kɛ ho we mi ya, nɛ o ya nɔ nɛ o hi nɔ́ nɛ Mawu pee ha mo ɔ sɛɛe.” Enɛ ɔ he ɔ, nyumu ɔ pue nɔ kɛ ho, nɛ e ya bɔni níhi tsuo nɛ Yesu pee kɛ ha lɛ ɔ jajemi ngɛ ma a mi tsuo. 40 Benɛ Yesu kpale kɛ ba a, asafo kuu ɔ nya e he, ejakaa mɛ tsuo a ngɛ lɛ blɔ hyɛe. 41 Se hyɛ! nyumu ko nɛ a tsɛɛ lɛ ke Yairo ɔ ba; nyumu nɛ ɔ ji kpe he ɔ nɔ hyɛlɔ. Nɛ e ba kpla si ngɛ Yesu nane nya nɛ e bɔni lɛ pɛɛ kpami kaa e ba e we ɔ mi, 42 ejakaa e biyo kake pɛ nɛ e ngɛ, nɛ e ye maa pee jeha 12 ɔ ngɛ gboe. Benɛ Yesu yaa a, asafo kuu ɔmɛ tɔtɔ lɛ. 43 Jehanɛ ɔ, yo ko ngɛ nɛ muɔ ngɛ bee ngɛ e he jeha 12, nɛ nɔ ko nɔ ko nyɛ we nɛ e tsa lɛ. 44 E gu Yesu se, nɛ e ta tade nɛ e wo ngɛ e tade ɔ nɔ ɔ nya deke ɔ he, nɛ amlɔ nɔuu ɔ, muɔ nɛ ngɛ bee ngɛ e he ɔ se po. 45 Lɔ ɔ he ɔ, Yesu bi ke: “Mɛnɔ ta ye he ɔ?” Benɛ ni ɔmɛ tsuo ngɛ dee ke a tɛ e he ɔ, Petro de lɛ ke: “Tsɔɔlɔ, asafo kuu ɔmɛ bɔle mo kɛ kpe nɛ a ngɛ mo tɔtɔe.” 46 Se Yesu de ke: “Nɔ ko ta ye he, ejakaa i na kaa he wami je ye mi.” 47 Benɛ yo ɔ na kaa e be nyɛe maa ngɔ e he kɛ laa a, e ba kɛ he domi blibliibli, nɛ e ba kpla si ngɛ Yesu hɛ mi, nɛ ngɛ ni ɔmɛ tsuo a hɛ mi ɔ, e jaje nɔ́ he je nɛ e ta e he ɔ, kɛ bɔ nɛ e ná he wami amlɔ nɔuu ɔ. 48 Se e de yo ɔ ke: “Biyo, o hemi kɛ yemi ɔ tsa mo. Yaa ngɛ tue mi jɔmi mi.” 49 Benɛ e ngɛ munyu ɔ tue nɛ e nya mɛ si lolo ɔ, nɔ ko je kpe he ɔ nɔ hyɛlɔ ɔ we ɔ mi kɛ ba nɛ e ba de ke: “O biyo ɔ gbo; ko gba Tsɔɔlɔ ɔ nya hu.” 50 Benɛ Yesu nu nɔ́ nɛ ɔ, e de lɛ ke: “Koo ye gbeye, mo ná hemi kɛ yemi kɛkɛ, nɛ a ma he e yi wami.” 51 Benɛ e su we ɔ mi ɔ, e ha we nɛ nɔ ko nɛ e nyɛɛ e se kɛ sɛ mi, kaa ja Petro, Yohane, Yakobo, kɛ yoyo ɔ tsɛ ɔ kɛ e nyɛ ɔ pɛ. 52 Se ni ɔmɛ tsuo ngɛ ya foe nɛ a ngɛ kɔmɔ yee wawɛɛ. Lɔ ɔ he ɔ, e de ke: “Nyɛ kpa ya fomi, ejakaa yoyo ɔ gbo we, mohu ɔ, mahe nɛ e ngɛ hwɔe.” 53 Kɛkɛ nɛ a bɔni lɛ muɔmi nɛ a ngɛ e he fɛu yee, ejakaa mɛɛ lɛɛ a le kaa e gbo. 54 Se e pɛtɛ yoyo ɔ nine he nɛ e wo e gbi nɔ kɛ tsɛ lɛ ke: “Jokuɛ yoyo, tee si!” 55 Nɛ yoyo ɔ mumi* ɔ kpale ba e mi ekohu, nɛ e te si amlɔ nɔuu, nɛ Yesu fã ke a ha lɛ nɔ́ ko nɛ e ye. 56 E fɔli ɔmɛ a bua jɔ wawɛɛ nitsɛ, se Yesu de mɛ ke a ko de nɔ ko nɔ́ nɛ ba a.\n^ E ma nyɛ maa pee kaa “E nu lɛ be kɛkɛɛ.”


Ō Kɛla Mla Ɔtu Caca | Ō Jé Ɔkpá mla Ō Nwu Ācɛ ɛlā\nOKLƆCƐ ƆMƐ 11\nŌ Kɛla Mla Ɔtu Caca\nÚklɔ́ kú Ācotɛ̄hɔ̄ 18:24, 25\nƆDĀ NƐ A CIKA Ō YA: Kɛla mla ɔtu caca ɔwɛ nōo géē ya ku ɛlā ku uwɔ kóō lɛ abɔ kwu ācɛ nɛ a yɔ i kɛla lɛ uwa a ɔtu, kéē klla bi ɔ le yuklɔ.\nƐlā a kóō lɛ abɔ kwu awɔ abɔyi uwɔ ɔtu. Abɔ a yɔ i tutu ɛlā ō ka tɛɛcɛ ku uwɔ a, gbɛla lɔɔlɔhi lɛyikwu ɔdā nōo ya ɛɛ nɛ ikpɛyi ɛlā a cɛgbá a. Lɛ ɛlā nɛ a gáā ka tɛɛcɛ a klɔcɛ lɔɔlɔhi, o ya ɛɛ ku a ka ɔ ŋma ɔtu ku uwɔ.\nGbɛla kwu ācɛ nɛ a gáā kɛla lɛ uwa a. Gbɛla kwu ɛgɛnɛ ɛlā nɛ a gáā jé amāŋ nwu a géē tile lɛ ācɛ nɛ a gáā kɛla lɛ uwa a. Cɛɛ, a leyi yɛ ɔwɛ ɛyɛɛyɛyi nɛ a géē kɛla a tɛɛcɛ, ɔwɛ nōó géē jɛ uwa eyī fiyɛ.\nA hii yɔ gbɛdɛ gbɛdɛ ŋ amáŋ ya ku ɛlā ō ka tɛɛcɛ ku uwɔ kóō lɔɔnyɛ. Kɛla mla ɔtu caca. Bi ɛgɛ nɛ a gē ya abɔ mla iyē ku uwɔ ɔwɛ nōo cika a, le mafu ɔdā nōo yɔ ipu ɔtu ku uwɔ.\nA hii ya ku ɔwɛ ekponu nɛ a gē ya abɔ mla iyē ku uwɔ a kóō le fiyɛ ɔfu ŋ, ɛnyā géē piya ɛlá ku ācɛ nɛ a yɔ i kɛla lɛ uwa a ŋma ɛlā ku uwɔ. Lɛ ɛlá gbo taajɛ lɛyikwu ɛdɔ abɔ amaŋ iyē nɛ a géē dɔka ō ya a. Mafu ɔtu caca o fiyɛ duu eko nɛ a gáā nwu ɛlā okpɔcii éyi amāŋ eko nɛ a dɔka ku ācɛ nɛ a yɔ i kɛla lɛ uwa a kéē ya odee. A hii cɛ lɛ ɔtu caca ō ya fiyɛ ɔfu kóō ya ku ɛ̄jɛ̄ kóō jɛ ācɛ nɛ a yɔ i kɛla lɛ uwa a ŋ.\nŌ Jé Ɔkpá mla Ō Nwu Ācɛ Ɛlā—Ō Kɛla Mla Ɔtu Caca


Bɔ Nɛ Asafo Mi Nikɔtɔmahi Tsɔseɔ Nihi Ha Nɛ A He Suu | Kase\n‘Níhi nɛ o nu nɛ i ngɛ fiɛɛe ɔ, tsɔɔ nihi nɛ yeɔ anɔkuale ɔ.’—2 TIMOTEO 2:2.\nMɛni blɔhi a nɔ asafo mi nɔkɔtɔma ko ma nyɛ maa gu kɛ ye bua nyɛminyumu ko konɛ suɔmi nɛ e ngɛ ha Yehowa a mi nɛ wa?\nMɛni ngmamihi ma nyɛ maa ye bua nyɛminyumu ko nɛ e ngɛ kaa nɔ́ nɛ e sume kaa e ma tsu babauu ngɛ asafo ɔ mi?\nKɛ nihi nɛ a ngɛ mɛ tsɔsee ɔ ma plɛ kɛ kase Elisha ha kɛɛ?\n1. (a) Mɛni Mawu sɔmɔli le kɛ je blema kɛ kɔ tsɔsemi he, nɛ kɛ waa kɛ enɛ ɔ tsuɔ ní mwɔnɛ ɔ ha kɛɛ? (b) Mɛni he wa ma susu ngɛ munyu nɛ ɔ mi?\nKƐ JE blema tɔɔ nɛ Mawu we bi le kaa ke a tsɔse nihi nɛ a le nɔ́ ko peemi saminya a, e yeɔ bua wawɛɛ. Kaa nɔ hyɛmi nɔ́ ɔ, Baiblo ɔ tu Abram tsɔli ɔmɛ a he munyu kaa a ji nihi nɛ a “le ta hwumi,” enɛ ɔ he ɔ, a nyɛ nɛ a hwu ta kɛ kpɔ̃ Lot. (1 Mose 14:14-16) Lali nɛ a hi si ngɛ Matsɛ David be ɔ mi ɔ laa kɛ jeɔ Yehowa yi, ejakaa a ‘le lami saminya.’ (1 Kronika 25:7) Ngɛ anɔkuale mi ɔ, a tsɔse nimli nɛ ɔmɛ, lɔ ɔ he je nɛ a le a ní tsumi ɔmɛ tsumi saminya a nɛ. Mwɔnɛ ɔ, e sa nɛ waa hwu kɛ si Satan kɛ e je ɔ. (Efeso Bi 6:11-13) Jehanɛ se hu ɔ, wa bɔɔ mɔde wawɛɛ kɛ jeɔ Yehowa yi kɛ gu e biɛ ɔ he munyu nɛ wa tuɔ kɛ tsɔɔ nihi ɔ nɔ. (Hebri Bi 13:15, 16) Kaa bɔ nɛ e ji ngɛ Mawu sɔmɔli nɛ a hi si blema a blɔ fa mi ɔ, wɔ hu ja a tsɔse wɔ loko wa ma nyɛ maa ye manye. Yehowa kɛ ní tsumi wo asafo mi nikɔtɔma amɛ a dɛ konɛ a tsɔse nyɛmimɛ nyumuhi. (2 Timoteo 2:2) Mɛni blɔhi a nɔ asafo mi nikɔtɔma komɛ guu kɛ tsɔseɔ nyɛmimɛ nyumuhi konɛ a nyɛ nɛ a hyɛ Yehowa we bi a nɔ?\nYE BUA NÍ KASELƆ Ɔ NƐ SUƆMI NƐ E NGƐ HA YEHOWA A MI NƐ WA\n2. Loko asafo mi nɔkɔtɔma ko maa tsɔɔ ní kaselɔ ko nɔ́ ehe ko ɔ, mɛni e ma nyɛ maa pee, nɛ mɛni he je?\n2 Wa ma nyɛ maa ngɔ asafo mi nɔkɔtɔma kɛ to ngmɔ hulɔ ko he. Loko ngmɔ hulɔ ko ma du ní ɔ, eko ɔ, e he maa hia nɛ e ngɔ kuku zu kɛ futu zu ɔ konɛ ke e du ní ɔ, ní ɔmɛ nɛ a wa saminya. Jã kɛ̃ nɛ e ji ngɛ asafo mi nɔkɔtɔma hu blɔ fa mi. Eko ɔ, e he maa hia nɛ e kɛ ní kaselɔ ɔ nɛ susu Baiblo sisi tomi mlaa komɛ a he kɛ dla lɛ loko e tsɔɔ lɛ ní hehi. Enɛ ɔ ma ha nɛ ní kaselɔ ɔ ma nyɛ maa ngɔ nɔ́ nɛ a ngɛ lɛ tsɔɔe ɔ kɛ tsu ní.—1 Timoteo 4:6.\n3. (a) Ke o kɛ ní kaselɔ ko ngɛ ní sɛɛe ɔ, kɛ Yesu munyu nɛ ngɛ Marko 12:29, 30 ɔ maa ye bua mo ha kɛɛ? (b) Kɛ asafo mi nɔkɔtɔma ko sɔlemi ma nyɛ maa ye bua ní kaselɔ ko ha kɛɛ?\n3 E he hia nɛ o le bɔ nɛ ní kaselɔ ɔ nu anɔkuale ɔ sisi nɛ e kɛ ngɛ ní tsue ngɛ e si himi mi ha. O ma nyɛ ma bi lɛ bɔ nɛ e he nɔ nɛ e jɔɔ kɛ ha Yehowa a saa yi mi kpɔhi nɛ e mwɔɔ ɔ a he ha. Sane bimi nɛ ɔ ma nyɛ ma ha nɛ nyɛɛ sɛɛ ní kɛ kɔ bɔ nɛ waa kɛ wa tsui tsuo ma nyɛ ma sɔmɔ Yehowa ha a he. (Kane Marko 12:29, 30.) Eko ɔ, o kɛ nyɛminyumu ɔ ma nyɛ ma bla kɛ sɔle konɛ o bi Yehowa nɛ e ye bua lɛ kɛ e mumi klɔuklɔu ɔ ngɛ e tsɔsemi ɔ mi. Ke e na kaa o je o tsui mi nɛ o sɔle kɛ ha lɛ ɔ, lɔ ɔ ma nyɛ maa wo lɛ he wami konɛ e tsu babauu!\n4. (a) Moo tsɔɔ Baiblo mi munyu ko nɛ o kɛ ma nyɛ maa ye bua ní kaselɔ ko konɛ e ya e hɛ mi. (b) Ke asafo mi nikɔtɔmahi ngɛ nihi tsɔsee ɔ, mɛni oti e sa kaa a kɛ ma a hɛ mi?\n4 Ke o bɔni nɔ ko tsɔsemi ɔ, e maa hi kaa o kɛ lɛ ma susu Baiblo mi munyuhi nɛ ma ha nɛ e na kaa e sa nɛ e ye bua nihi, e pee e he nɔ ko nɛ nihi ma nyɛ maa fĩa kɛ fɔ e nɔ, nɛ e ba e he si ɔ he. (1 Matsɛmɛ 19:19-21; Nehemia 7:2; 13:13; Bɔfo Ɔmɛ A Ní Tsumi 18:24-26) E he hia nɛ ní kaselɔ ɔ nɛ ná su nɛ ɔmɛ, ejakaa a ngɛ kaa kuku zu ngɛ ngmɔ ní sisi. Su nɛ ɔmɛ maa ye bua ní kaselɔ ɔ konɛ e ya e hɛ mi mlamlaamla. Asafo mi nɔkɔtɔma ko nɛ e ngɛ France nɛ a tsɛɛ lɛ ke Jean-Claude tsɔɔ kaa ke e ngɛ nɔ ko tsɔsee ɔ, oti nɛ e kɛ maa e hɛ mi ji kaa e maa ye bua ní kaselɔ ɔ konɛ e da Baiblo sisi tomi mlaahi a nɔ kɛ mwɔ e yi mi kpɔ. E de ke: “Ngɛ be nɛ sa mi ɔ, i kɛ ní kaselɔ ɔ wa kaneɔ ngmami ko nɛ ma ‘bli e hɛngmɛ’ konɛ e na ‘nyakpɛ níhi’ nɛ ngɛ Mawu Munyu ɔ mi ɔ.” (La 119:18) Mɛni blɔ komɛ a nɔ nɛ o maa gu kɛ wo ní kaselɔ ko he wami?\nTSƆƆ LƐ OTIHI NƐ E KƐ MA NYƐ MAA MA E HƐ MI KƐ NƆ́ HE JE\n5. (a) Mɛni he je nɛ e he hia kaa a kɛ ní kaselɔ ko nɛ susu otihi nɛ e kɛ ma nyɛ maa ma e hɛ mi ngɛ Yehowa sɔmɔmi mi ɔ he ɔ? (b) Mɛni he je nɛ e sa kaa asafo mi nikɔtɔmahi nɛ a tsɔse nihi be mi nɛ a wɛ ɔ? (Hyɛ sisi ningma.)\n5 Mo bi ní kaselɔ ɔ otihi nɛ e kɛ ma e hɛ mi ngɛ Yehowa sɔmɔmi mi. Ke e kɛ oti ko mɛ e hɛ mi ɔ, moo ye bua lɛ konɛ e kɛ oti nɛ e ma nyɛ maa su he nɛ ma e hɛ mi. Ke o ngɛ lɛ oti ko nɛ mo nitsɛ o kɛ ma o hɛ mi nɛ o su he, nɛ lɔ ɔ ha nɛ o ná bua jɔmi dee ɔ, o kɛ gɛjɛmi nɛ tu he munyu. Enɛ ɔ peemi yi nɛ e woɔ yiblii wawɛɛ. Asafo mi nɔkɔtɔma ko nɛ e ngɛ Afrika nɛ a tsɛɛ lɛ ke Victor de ke: “Benɛ i wɛ ɔ, asafo mi nɔkɔtɔma ko bi mi sane komɛ kɛ kɔ otihi nɛ i kɛ ma ye hɛ mi ɔ he. Sanehi nɛ e bi mi ɔ ha nɛ i bɔni ye sɔmɔmi ní tsumi ɔ he susumi wawɛɛ.” Asafo mi nikɔtɔmahi nɛ a ngɛ níhi a si kpami ɔ tsɔɔ kaa e he hia nɛ a tsɔse nyɛmimɛ nyumuhi be mi nɛ a wɛ, eko ɔ, benɛ a ye kɛ je jeha nyɔngma kɛ etɛ kɛ yaa. O ma nyɛ maa da jeha nɛ a ye ɔ nɔ kɛ ha mɛ ní tsumi ko ngɛ asafo ɔ mi nɛ a tsu. Ke a tsɔse nyɛmimɛ nyumuhi be mi nɛ a wɛ ɔ, lɔ ɔ ma nyɛ maa ye bua mɛ nɛ a kɛ a juɛmi maa ma otihi nɛ a kɛ ma a hɛ mi ɔ nɔ, nɛ ke a ba wa po ɔ, nɔ́ ko be a juɛmi jee ngɛ nɔ.—Kane La 71:5, 17. * (Hyɛ sisi ningma.)\nKe o kɛ ní tsumi ko wo nyɛminyumu ko dɛ kaa e tsu ɔ, tsɔɔ lɛ nɔ́ he je nɛ e he hia kaa e tsu, nɛ ke e tsu hu ɔ, mo je e yi (Hyɛ kuku 5-8)\n6. Mɛni ji blɔ ko nɛ he hia nɛ Yesu gu nɔ kɛ tsɔse nihi?\n6 Ke o ngɛ ní kaselɔ ko he wami woe kaa e sɔmɔ ɔ, koo tsɔɔ lɛ nɔ́ nɛ e sa kaa e pee kɛkɛ. E sa nɛ o tsɔɔ lɛ nɔ́ he je nɛ e sa kaa e pee jã a hulɔ. Yesu nɛ ji Tsɔɔlɔ Ngua a de e bɔfo ɔmɛ kaa a ya fiɛɛ. Se kekleekle ɔ, e tsɔɔ mɛ nɔ́ he je nɛ e sa kaa a ya fiɛɛ ɔ. E de mɛ ke: ‘A ha mi he blɔ ngɛ níhi tsuo nɛ ngɛ hiɔwe kɛ zugba a nɔ. Lɔ ɔ he ɔ, nyɛɛ ya je ma amɛ tsuo a ngɔ ngɛ he tsuaa he, nɛ nyɛɛ pee mɛ ye kaseli.’ (Mateo 28:18, 19) Kɛ o ma plɛ kɛ kase blɔ nɔ nɛ Yesu gu kɛ tsɔse nihi ɔ ha kɛɛ?\n7, 8. (a) Kɛ asafo mi nikɔtɔmahi ma plɛ kɛ kase blɔ nɔ nɛ Yesu gu kɛ tsɔse nihi ɔ ha kɛɛ? (b) Mɛni he je nɛ e he hia kaa a je ní kaselɔ ko yi ɔ? (d) Mɛni ga womihi ma nyɛ maa ye bua asafo mi nikɔtɔmahi konɛ a nyɛ nɛ a tsɔse nihi? (Hyɛ daka nɛ e yi ji, “ Bɔ Nɛ Nyɛ Ma Plɛ Kɛ Tsɔse Nihi Ha.”)\n7 Ke o de nyɛminyumu ko kaa e tsu nɔ́ ko ɔ, moo ngɔ Baiblo ɔ kɛ tsɔɔ lɛ nɔ́ he je nɛ e he hia kaa e tsu jamɛ a ní tsumi ɔ. Ke o peeɔ jã a, lɔ ɔ tsɔɔ kaa o ngɛ lɛ ye buae nɛ e da Baiblo sisi tomi mlaahi a nɔ kɛ tsu níhi a he ní mohu pe mlaahi. Kaa nɔ hyɛmi nɔ́ ɔ, ke o de nyɛminyumu ko kaa e ha nɛ he nɛ a guu kɛ yaa Matsɛ Yemi Asa a nɔ ɔ nɛ tsɔ, nɛ́ nɔ́ ko nɛ ko plaa nɔ ko ngɛ lejɛ ɔ, o kɛ lɛ ma nyɛ ma susu munyu nɛ ngɛ Tito 2:10 he. Moo tsɔɔ lɛ bɔ nɛ ní tsumi nɛ e ma tsu ɔ ma ha nɛ nihi a bua maa jɔ Matsɛ Yemi sɛ gbi ɔ he ha. Jehanɛ se hu ɔ, mo de ní kaselɔ ɔ kaa e susu nihi nɛ a jeha ya hɛ mi ngɛ asafo ɔ mi ɔ a he, kɛ nɔ́ nɛ e maa pee kɛ ye bua mɛ. Ke o kɛ ní kaselɔ ɔ sɛsɛɔ níhi kaa kikɛ ɔ a he ɔ, lɔ ɔ maa ye bua lɛ nɛ e ma susu ni kpahi a he, nɛ e be ní tsumi ɔ bue kaa e ji nɔ́ ko nɛ e sa kaa a pee kɛkɛ nɛ e ngɛ pee. Ke e naa bɔ nɛ nyɛmimɛ nyumuhi kɛ yihi náa e ní tsumi ɔ he se ha a, e tsui maa nɔ e mi kaa e ngɛ nyɛmimɛ ɔmɛ sɔmɔe.\n8 Ke ní kaselɔ ɔ kɛ gahi nɛ o woɔ lɛ ɔ hu tsuɔ ní ɔ, bɔɔ mɔde nɛ o je e yi. Mɛni he je nɛ enɛ ɔ peemi he hia? Kaa bɔ nɛ ke a du ní nɛ nyu haa nɛ e waa a, jã kɛ̃ nɛ ke a jeɔ ní kaselɔ ko hu yi ɔ, e yaa e hɛ mi ngɛ Yehowa sɔmɔmi mi.—Kɛ to Mateo 3:17 ɔ he.\nNYAGBA KPA KO\n9. (a) Mɛni he je nɛ eko ɔ, e yeɔ ha asafo mi nikɔtɔmahi nɛ a ngɛ mahi nɛ a ngɛ sika a, a nɔ kaa a ma tsɔse nyɛmimɛ nyumuhi ɔ? (b) Mɛni he je nɛ nyɛmimɛ nihewi komɛ kɛ Mawu sɔmɔmi pee we nɔ́ titli ngɛ a si himi mi ɔ?\n9 Eko ɔ, e yeɔ ha asafo nikɔtɔmahi nɛ a ngɛ mahi nɛ sika ngɛ mi ɔ a mi kaa a maa wo nyɛminyumuhi nɛ a baptisi mɛ nɛ a ye jeha 20 aloo 30 kɛ se ɔ he wami konɛ a tsu babauu ngɛ asafo ɔ mi. Asafo mi nikɔtɔma komɛ nɛ a ngɛ níhi a si kpami, nɛ a ngɛ mahi maa pee 20 a nɔ ɔ tsɔɔ nɔ́ he je nɛ a susu kaa nyɛmimɛ nihewi sume kaa a ma tsu babauu ngɛ asafo ɔ mi ɔ. A ti nihi fuu tsɔɔ kaa be mi nɛ nyɛmimɛ nihewi nɛ ɔmɛ wɛ ɔ, a fɔli yi bua mɛ konɛ a ngɔ Yehowa sɔmɔmi mi otihi kɛ ma a hɛ mi. Nɛ ke nyɛmimɛ nihewi nɛ ɔmɛ a ti ni komɛ suɔ kaa a ma tsu babauu ɔ, a fɔli woɔ mɛ he wami konɛ a ya sukuu kɛ ya tsitsaa, aloo a hla ní tsumi ko ngɛ je ɔ mi nɛ a tsu! Enɛ ɔ he ɔ, a kɛ Mawu sɔmɔmi pee we nɔ́ titli ngɛ a si himi mi.—Mateo 10:24.\n10, 11. (a) Kɛ asafo mi nɔkɔtɔma ko ma plɛ kɛ ye bua nyɛminyumu ko bɔɔbɔɔbɔɔ konɛ e tsake e susumi ha kɛɛ? (b) Mɛni ngmamihi asafo mi nɔkɔtɔma ko kɛ ma nyɛ maa wo nyɛminyumu ko he wami, nɛ mɛni he je? (Hyɛ sisi ningma.)\n10 Ke e ngɛ kaa nɔ́ nɛ nyɛminyumu ko sume kaa e maa pee babauu ngɛ asafo ɔ mi ɔ, e ma bi mɔde bɔmi kɛ tsui si tomi loko a ma nyɛ ma tsake e susumi, se e maa hi kɛ̃. Ke ngmɔ hulɔ ko suɔ kaa tso ko nɛ wa tlɔmɔɔ ɔ, e kudɔɔ lɛ bɔɔbɔɔbɔɔ. Jã kɛ̃ nɛ bɔɔbɔɔbɔɔ ɔ, mo hu o ma nyɛ maa ye bua nyɛminyumu ko konɛ e bua nɛ jɔ kaa e maa pɛtɛ blɔ nya ní tsumihi a he ngɛ asafo ɔ mi. Se kɛ gu mɛni blɔ nɔ?\n11 Mo ná nyɛminyumu ɔ he deka nɛ o kɛ lɛ nɛ bɔ huɛ. Ha nɛ e le kaa e he hia ngɛ asafo ɔ mi. Lɔ ɔ se ɔ, kɛ yaa kɛ yaa a, o kɛ lɛ nɛ hi si nɛ nyɛ susu ngmamihi nɛ maa ye bua lɛ nɛ e susu e he nɔ nɛ e jɔɔ kɛ ha Yehowa a he. (Fiɛlɔ 5:4; Yesaya 6:8; Mateo 6:24, 33; Luka 9:57-62; 1 Korinto Bi 15:58; 2 Korinto Bi 5:15; 13:5) Moo ngɔ sane bimihi nɛ nyɛɛ se nɛ ɔ kɛ tsu ní konɛ o munyu ɔ nɛ sɛ e tsui mi: ‘Mɛni si o wo Yehowa benɛ o jɔɔ o he nɔ kɛ ha lɛ ɔ? Benɛ a baptisi mo ɔ, kɛ o susu kaa Yehowa nu he ha kɛɛ?’ (Abɛ 27:11) ‘Nɛ Satan hu nɛɛ, kɛ o susu kaa e nu he ha kɛɛ?’ (1 Petro 5:8) Ngmami nɛ ɔmɛ ma nyɛ ma ná nyɛminyumu ɔ nɔ he wami konɛ munyu ɔ nɛ sɛ e tsui mi.—Kane Hebri Bi 4:12. * (Hyɛ sisi ningma.)\nNÍ KASELI, NYƐƐ YE ANƆKUALE\n12, 13. (a) Mɛni su nɛ Elisha je kpo benɛ e ji ní kaselɔ ɔ? (b) Mɛni blɔ nɔ Yehowa gu kɛ jɔɔ Elisha ngɛ anɔkuale nɛ e ye ɔ he?\n12 Nyɛmimɛ nihewi, asafo ɔ hia nyɛ yemi kɛ buami! Mɛni su maa ye bua nyɛ konɛ nyɛɛ ye manye ngɛ Yehowa sɔmɔmi mi? Bɔ nɛ pee nɛ waa na sane bimi nɛ ɔ heto ɔ, nyɛ ha nɛ wa susu níhi nɛ ya nɔ ngɛ ní kaselɔ ko nɛ e hi si blema nɛ a tsɛɛ lɛ ke Elisha a he nɛ waa hyɛ.\n13 Maa pee jeha 3,000 nɛ be ɔ, gbalɔ Eliya tsɛ Elisha kaa e ba ye bua lɛ. Jamɛ a be ɔ mi ɔ, Elisha ji niheyo wayoo. Elisha kplɛɛ nɔ amlɔ nɔuu, nɛ e kɛ anɔkuale yemi ya sɔmɔ gbalɔ ɔ. (2 Matsɛmɛ 3:11) Eliya ngɔ maa pee jeha ekpa kɛ tsɔse Elisha. Lɔ ɔ se ɔ, benɛ e piɛ bɔɔ nɛ Eliya maa gbe e ní tsumi nya ngɛ Israel ɔ, gbalɔ ɔ de Elisha ke e ma nyɛ ma kpa lɛ sɔmɔmi. Se Elisha de si etɛ sɔuu ke: “I be o he jee.” Elisha fia e pɛɛ si kaa e maa ya nɔ ma sɔmɔ e tsɔɔlɔ ɔ. Yehowa jɔɔ Elisha ngɛ anɔkuale nɛ e ye ɔ he je, nɛ benɛ lasiogblee sá Eliya kɛ je ɔ, Yehowa ha nɛ e na kɛ e hɛngmɛ.—2 Matsɛmɛ 2:1-12.\n14. (a) Mɛni ní kaseli nɛ a ngɛ mwɔnɛ ɔ ma nyɛ maa kase ngɛ Elisha he? (b) Mɛni he je nɛ e he hia wawɛɛ kaa ní kaselɔ nɛ ye anɔkuale ɔ?\n14 Ke o ji ní kaselɔ ɔ, mɛni o ma nyɛ maa kase ngɛ Elisha he? Ní tsumi saisaa nɛ a ma kɛ wo o dɛ ɔ, moo kplɛɛ nɔ amlɔ nɔuu. Mo kai kaa o tsɔɔlɔ ɔ ji o huɛ. Ha nɛ e le kaa o bua jɔ nɔ́ nɛ e ngɛ pee ha mo ɔ he, nɛ o de lɛ kaa o suɔ nɛ e ya nɔ nɛ e tsɔɔ mo ní. Nɔ́ nɛ he hia pe kulaa ji kaa o kɛ anɔkuale yemi ma tsu ní tsumihi nɛ a kɛ maa wo o dɛ ɔ. Mɛni he je? Ke tsɔɔlɔ ɔ na kaa o ji nɔ ko nɛ e yeɔ anɔkuale nɛ́ a ma nyɛ maa fĩa kɛ fɔ e nɔ ɔ, asafo mi nikɔtɔma amɛ ma nyɛ ma ná nɔ mi mami kaa Yehowa suɔ kaa a ngɔ blɔ nya ní tsumihi babauu kɛ wo o dɛ ngɛ asafo ɔ mi.—La 101:6; kane 2 Timoteo 2:2.\nNYƐƐ BU ASAFO MI NIKƆTƆMAHI NƐ A NGƐ NÍHI A SI KPAMI Ɔ\n15, 16. (a) Mɛni blɔhi a nɔ Elisha gu kɛ je bumi kpo kɛ ha e tsɔɔlɔ ɔ ngɛ? (Moo hyɛ foni nɛ ngɛ ní kasemi ɔ sisije ɔ.) (b) Mɛni he je nɛ gbali kpa amɛ he Elisha ye ɔ?\n15 Elisha sane ɔ ha nɛ wa na hu kaa e he hia nɛ nyɛmimɛ nyumuhi nɛ a ngɛ mwɔnɛ ɔ nɛ je bumi kpo kɛ ha asafo mi nikɔtɔmahi nɛ a ngɛ níhi a si kpami ɔ. Pee se ɔ, benɛ Eliya kɛ Elisha ya slaa gbali a kuu ko ngɛ Yeriko ɔ, mɛ ni enyɔ ɔmɛ a ya Yordan Pa a nya. Kɛkɛ nɛ “Eliya je e tade ɔ, nɛ e koklo lɛ, nɛ e kɛ fia nyu ɔ mi. Nyu ɔ mi gba kɛ ya hiɛ kɛ hiɛ.” Mɛ ni enyɔ ɔmɛ tsuo a nyɛɛ zugba gbigbli nɔ kɛ be, nɛ ‘benɛ a yaa a, a ngɛ ní sɛɛe.’ Elisha bu nɔ́ tsuaa nɔ́ nɛ e tsɔɔlɔ ɔ de ɔ tue, nɛ e ya nɔ nɛ e kase ní kɛ je e ngɔ. Elisha susuu we kɔkɔɔkɔ kaa e le nɔ́ tsuaa nɔ́. Lɔ ɔ se ɔ, lasiogblee sa Eliya kɛ je Elisha he, nɛ Elisha kpale kɛ ho Yordan Pa a nya ya. Benɛ e su pa a nya a, e kɛ Eliya tade ɔ fia nyu ɔ mi nɛ e bi ke: ‘Jije Yehowa, Eliya Mawu ɔ ngɛ?’ Benɛ e de jã a, pa a mi gba hiɛ kɛ hiɛ ekohu.—2 Matsɛmɛ 2:8-14.\n16 Anɛ o to he hɛ kaa kekleekle nyakpɛ nɔ́ nɛ Elisha pee ɔ ngɛ kaa nyagbe nyakpɛ nɔ́ nɛ Eliya pee ɔ lo? Mɛni wa kaseɔ ngɛ enɛ ɔ mi? Elisha susuu we kaa akɛnɛ a ngɔ nɔ́ tsuaa nɔ́ kɛ wo e dɛ he je ɔ, e sa nɛ e tsake níhi a hɛ mi konɛ e je ekpa ngɛ Eliya nɔ́ ɔ he. Mohu ɔ, e pee e ní kaa Eliya pɛpɛɛpɛ. Enɛ ɔ tsɔɔ kaa Elisha je bumi kpo kɛ ha e tsɔɔlɔ ɔ, nɛ enɛ ɔ ha gbali kpa amɛ he Elisha ye. (2 Matsɛmɛ 2:15) Elisha sɔmɔ kaa gbalɔ jeha 60 sɔuu. Yehowa ha lɛ he wami nɛ e pee nyakpɛ níhi fuu po pe Eliya. Mɛni ní kaseli nɛ a ngɛ mwɔnɛ ɔ ma nyɛ maa kase ngɛ munyu nɛ ɔ mi?\n17. (a) Mɛni ní kaseli nɛ a ngɛ mwɔnɛ ɔ hu ma nyɛ maa kase ngɛ Elisha he? (b) Ngɛ be nɛ sa mi ɔ, mɛni blɔ Yehowa maa jɔɔ ní kaseli nɛ a yeɔ anɔkuale ɔ?\n17 Ke a ngɔ blɔ nya ní tsumihi fuu kɛ wo o dɛ ngɛ asafo ɔ mi ɔ, ko susu kaa e sa nɛ o tsake níhi a hɛ mi. Mo kai kaa loko a ma tsake níhi a hɛ mi ɔ, a daa asafo ɔ mi hiami níhi, aloo blɔ tsɔɔmi nɛ je Yehowa asafo ɔ ngɔ ɔ nɔ kɛ peeɔ jã. Koo te si kɛkɛ nɛ o tsake níhi a hɛ mi. Elisha kɛ níhi nɛ Eliya tsɔɔ lɛ ɔ tsu ní kɛ tsɔɔ kaa e ngɛ bumi ha Eliya. Enɛ ɔ ha gbali kpa amɛ he lɛ ye. Jã kɛ̃ nɛ ke mo hu o kɛ níhi nɛ o tsɔɔli ɔmɛ jeɔ Baiblo ɔ mi kɛ tsɔɔ mo ɔ tsu ní ɔ, lɔ ɔ tsɔɔ kaa o ngɛ bumi kɛ ha asafo mi nikɔtɔmahi nɛ a ngɛ níhi a si kpami ɔ, nɛ o nyɛmimɛ nyumuhi kɛ yihi hu ma he mo maa ye. (Kane 1 Korinto Bi 4:17.) Ke o bɔni níhi a si kpami nami, nɛ e he hia kaa a pee tsakemi ko ngɛ asafo ɔ mi ɔ, e sa nɛ mo hu o fĩ se. Enɛ ɔ ma ha nɛ nyɛ we asafo ɔ kɛ Yehowa blɔ nya tomi ɔ nɛ ngɛ e hɛ mi yae ɔ maa nyɛɛ daa. Nɛ ngɛ be nɛ sa mi ɔ, Yehowa ma nyɛ maa ye bua mo nɛ o ma tsu ní po pe o tsɔɔli ɔmɛ kaa bɔ nɛ e ji ngɛ Elisha blɔ fa mi ɔ.—Yohane 14:12.\n18. Mɛni he je nɛ e he hia wawɛɛ nɛ a tsɔse nyɛmimɛ nyumuhi ngɛ asafo ɔmɛ a mi ɔ?\n18 Wa he ye kaa ga womihi nɛ ngɛ munyu nɛ ɔ, kɛ munyu nɛ wa kase kɛ sɛ enɛ ɔ hlami ɔ mi ɔ maa wo asafo mi nikɔtɔmahi fuu he wami konɛ a ná deka kɛ tsɔse nyɛmimɛ nyumuhi. Wa sɔlemi ji kaa nyɛmimɛ nyumuhi fuu maa ngɔ a he kɛ ha konɛ a tsɔse mɛ, nɛ́ a ngɔ nɔ́ nɛ a kase ɔ kɛ ye bua Yehowa we bi. Enɛ ɔ maa ye bua asafohi tsuo ngɛ je kɛ wɛ, nɛ e maa ye bua wa ti nɔ tsuaa nɔ konɛ waa ya nɔ nɛ waa ye anɔkuale ngɛ haomi be nɛ ngɛ wa hɛ mi kɛ ma a mi hulɔ.\n^ kk. 5 Ke nyɛminyumu wayoo ko bɔɔ mɔde ngɛ Mawu jami mi, nɛ e baa e he si, nɛ e ngɛ suhi nɛ a he hia nɛ ma ha nɛ nɔ ko nɛ sɔmɔ ngɛ asafo ɔ mi ɔ, asafo mi nikɔtɔma amɛ ma nyɛ ma je e yi kaa a hla lɛ kaa asafo mi sɔmɔlɔ, ke e yi jeha 20 lolo po.—1 Timoteo 3:8-10, 12; hyɛ July 1, 1989 Blɛfo gbi Hwɔɔmi Mɔ ɔ ba fa 29.\n^ kk. 11 Nyɛ ma nyɛ ma susu munyuhi nɛ ngɛ April 15, 2012 Blɛfo gbi Hwɔɔmi Mɔ ɔ, ba fa 14-16, kuku 8-13; kɛ “Nyɛɛ To Nyɛ He Ngɛ Mawu Suɔmi ɔ Mi,” yi 16, kuku 1-3 ɔ he.\nBɔ Nɛ Nyɛ Ma Plɛ Kɛ Tsɔse Nihi Ha\nASAFO MI NIKƆTƆMAHI nɛ a nyɛ nɛ a tsɔse nyɛmimɛ nyumu kpahi ɔ tu munyuhi nɛ nyɛɛ se nɛ ɔ:\nMoo pee nɔ hyɛmi nɔ́ kpakpa ngɛ o munyu tutui kɛ o ní peepeehi a mi.\nMoo wo ní kaselɔ ɔ he wami konɛ e ha nɛ huɛ bɔmi nɛ ngɛ e kɛ Yehowa a kpɛti ɔ mi nɛ wa kɛ gu Baiblo mluku ɔ nɛ e maa kane ngɛ jeha mi ɔ nɔ.\nO kɛ lɛ nɛ ya fiɛɛmi.\nMoo tsɔɔ lɛ bɔ nɛ e ma plɛ kɛ hyɛ fiɛɛmi yami kpe nɔ ha konɛ nyɛmimɛ nɛ a ná he se.\nKe o ngɛ magbɛ nɔ munyu ko nɛ o maa tu ɔ, moo ngɔ munyu tumi he womi ɔ eko kɛ ha lɛ konɛ ke o ngɛ munyu ɔ tue ɔ, e na bɔ nɛ o ngɛ munyu ɔ loe ha a.\nMoo fɔ e kɛ e weku ɔ nine konɛ a ba piɛɛ nyɛ he kɛ pee weku Mawu jami.\nMo ha nɛ e kɛ e weku ɔ nɛ a ba piɛɛ nyɛ weku ɔ he kɛ ya fiɛɛmi ngɛ hehi nɛ Odasefohi bɔɔ pɛ lɛ a ngɛ aloo Odasefohi be lejɛ ɔ kulaa. *—Hyɛ sisi ningma.\n^ kk. 59 Asafo mi nikɔtɔmahi nɛ a ngɛ Afrika, Amerika, Asia, Australia, kɛ Yuropa kɛ ga womi nɛ ɔmɛ tsu ní nɛ e wo yiblii kpakpa.\nAsafo mi nikɔtɔmahi nɛ a ngɛ níhi a si kpami ɔ tsɔseɔ nyɛmimɛ nyumuhi kɛ gu níhi nɛ a he hia nɛ a tsɔɔ mɛ konɛ a nyɛ nɛ a hyɛ Mawu we bi a nɔ ɔ nɔ


Suɔmi Nɛ Ngɛ Daa Nɛ A Je Kpo Ngɛ Lahi A Mi La a Mi | Kase\n‘Suɔmi tsoɔ gegeege kaa la, Yah la lilɛ.’—LAHI A MI LA 8:6, NW.\nMɛni he je nɛ suɔmi nitsɛnitsɛ ma nyɛ maa hi nyumu kɛ yo a kpɛti ɔ?\nMɛni Kristofohi nɛ a sɛ gba si himi mi ma nyɛ maa kase ngɛ Lahi A Mi La a mi?\nMɛni Kristofohi nɛ a sɛ we gba si himi mi ɔ ma nyɛ maa kase ngɛ huɛ bɔmi nɛ a kɛ sɛɛ gba si himi mi ɔ he, nɛ mɛni hu a ma nyɛ maa kase ngɛ gba si himi he?\n1, 2. Mɛnɔmɛ ma nyɛ ma ná Lahi A Mi La a he se, nɛ mɛni he je? (Moo hyɛ foni nɛ ngɛ ní kasemi ɔ sisije ɔ.)\nAYƐFLO ɔ kɛ ayɛflo huno ɔ hyɛ a sibi a hɛ mi nɛ a muɔ hɛlii ngɛ a nya he. Nihi tsuo nɛ a ya yo kpeemi ɔ na kaa a suɔ a he. Nyɛminyumu nɛ e tu munyu ngɛ a yo kpeemi ɔ sisi ɔ na bɔ nɛ a hɛɛ a sibi dɔdɔɔdɔ ha a, nɛ e bi e he ke: ‘Kɛ yaa kɛ yaa a, anɛ suɔmi nɛ ngɛ a kpɛti ɔ mi maa wa pe kikɛ lo? Aloo e mi ma ba gbɔjɔ?’ Ke nɔ ko kɛ e yo suɔ a he nitsɛnitsɛ nɛ a kɛ haomihi nɛ a mi wa wawɛɛ kpe po ɔ, a ma nyɛ maa da nya. Se aywilɛho sane ji kaa bua jɔmi be nihi fuu kɛ a yihi a kpɛti, nɛ enɛ ɔ puɛɔ a gba a. Enɛ ɔ he ɔ, eko ɔ, o ma bi ke, ‘Anɛ suɔmi ma nyɛ maa hi nyumu kɛ yo a kpɛti daa lo?’\n2 Ngɛ Matsɛ Salomo be ɔ mi po ɔ, suɔmi nitsɛnitsɛ pɔɛ he. Mɛni he je? Salomo de ke: ‘Ngɛ nyumuhi akpe a kpɛti ɔ, i na dalɔ kake, se yihi akpe a kpɛti lɛɛ i nɛ nɔ ko kaa jã. Nɔ́ nɛ i na kɛkɛ ji kaa Mawu bɔ nɔmlɔ adesa nɛ e hi si saminya, se nɔmlɔ ba kase gɔdɔgɔdɔ si himi.’ (Fiɛlɔ 7:26-29) Jamɛ a be ɔ mi ɔ, ma se yihi nɛ a je mi bami puɛ nɛ a jaa Baal ɔ futu Israel bi ɔmɛ a kpɛti. Enɛ ɔ ha nɛ nyumuhi kɛ yihi fuu nɛ a ji Israel bi ɔ hu a je mi bami ba puɛ. * (Hyɛ sisi ningma.) Se Matsɛ Salomo ngma asilɛ ko maa pee jeha 20 se loko e ngma munyu nɛ ngɛ Fiɛlɔ womi ɔ mi. Asilɛ nɛ ɔ kɔɔ nyumu ko kɛ yo ko nɛ a suɔ a he saminya a, a he. Wa sɛ gba si himi mi jio, wa sɛ we gba si himi mi jio, Lahi A Mi La a ma nyɛ maa ye bua wɔ tsuo konɛ waa le nɔ́ nɛ ji suɔmi nitsɛnitsɛ, kɛ bɔ nɛ wa ma plɛ kɛ je jamɛ a suɔmi ɔ kpo kɛ tsɔɔ nihi ha.\nSUƆMI NITSƐNITSƐ MA NYƐ MAA HI NYUMU KƐ YO A KPƐTI!\n3. Mɛni he je nɛ nyumu kɛ yo ma nyɛ ma ná suɔmi nitsɛnitsɛ kɛ ha a sibi ɔ?\n3 Kane Lahi A Mi La 8:6. Baiblo sisi tsɔɔmi komɛ kɛ munyu nɛ ji “Yah la lilɛ” tsu ní. Mɛni he je? Ejakaa suɔmi ngɛ he wami wawɛɛ nitsɛ, nɛ Yehowa su nɛ pe kulaa ji suɔmi. Yehowa bɔ wɔ konɛ wa nyɛ nɛ waa kase lɛ nɛ wɔ hu wa je suɔmi kpo kɛ ha nihi. (1 Mose 1:26, 27) Benɛ Yehowa bɔ Adam ɔ, e ha lɛ yo ko nɛ e he ngɛ fɛu saminya. Benɛ Adam na Hawa pɛ ɔ, e bua jɔ hluu nɛ e li bɔ nɛ e maa pee e he ha, kɛkɛ nɛ e po asilɛ. Hawa hu suɔ e huno ɔ saminya. E be nyakpɛ, ejakaa Adam mi nɛ Yehowa je lɛ kɛ je. (1 Mose 2:21-23) Kɛ je sisije tɔɔ nɛ Yehowa bɔ nyumu kɛ yo kaa a nyɛ nɛ a ná suɔmi nitsɛnitsɛ kɛ ha a sibi daa.\n4, 5. Mɛni munyu lɛ ngɛ Lahi A Mi La a mi?\n4 Lahi A Mi La a tu suɔmi nɛ nyumu kɛ yo ma nyɛ ma ná kɛ ha a sibi ɔ he munyu. Bɔ nɛ e tu he munyu ha a ngɛ bua jɔmi kɛkɛ. La a kɔɔ suɔmi nɛ ngɛ yoyo ko kɛ niheyo to hyɛlɔ ko a kpɛti ɔ he. Yoyo ɔ je kɔpe ko nɛ a tsɛɛ ke Shunem, aloo Shulem ɔ mi. Bɔ nɛ a sane ɔ ya nɔ ha ji nɛ ɔ nɛ: Yoyo ɔ ngɛ ní tsue ngɛ e nyɛminyumu ɔmɛ a wai ngmɔhi a mi ngɛ Matsɛ Salomo kɛ e ta buli ɔmɛ a sito he ɔ kasa nya. Matsɛ Salomo to yoyo ɔ he hɛ nɛ e tsɔ e tsɔli ɔmɛ nɛ a ya ngɔ lɛ kɛ ba sito he ɔ. Benɛ a ngɔ lɛ kɛ ba a, Salomo de lɛ ke e he ngɛ fɛu saminya, nɛ e de lɛ hu kaa e maa ke lɛ níhi fuu. Se yoyo ɔ ná suɔmi kɛ ha to hyɛlɔ ko momo, nɛ e suɔ kaa e kɛ jamɛ a to hyɛlɔ ɔ maa hi si. (Lahi A Mi La 1:4-14) To hyɛlɔ ɔ hla yoyo ɔ hluu kɛ ya su sito he ɔ. Benɛ e na yoyo ɔ, mɛ tsuo a tu munyu ngɔngɔɛhi kɛ tsɔɔ a sibi kɛ tsɔɔ kaa a suɔ a he wawɛɛ nitsɛ.—Lahi A Mi La 1:15-17.\n5 Benɛ Salomo kpale kɛ ho Yerusalem ya a, e kɛ zangmayo ɔ ho. To hyɛlɔ ɔ hu nyɛɛ a se kɛ ho. (Lahi A Mi La 4:1-5, 8, 9) Salomo pee nɔ́ ko hluu se e nyɛ we nɛ e tsake yoyo ɔ juɛmi ngɛ to hyɛlɔ ɔ he fɛɛ. (Lahi A Mi La 6:4-7; 7:1-10) Lɔ ɔ he ɔ, Salomo ha nɛ yoyo ɔ kpale kɛ ho e we mi ya. Nyagbenyagbe ɔ, Shulam yoyo ɔ tsɛ e suɔlɔ ɔ nɛ e de lɛ ke e tuu “kaa batslɔɔ” kɛ ba e ngɔ.—Lahi A Mi La 8:14.\n6. Mɛni he je nɛ ke nɔ ko ngɛ munyu tue ngɛ Lahi A Mi La a mi ɔ, e ma nyɛ maa ye kaa wa maa le nɔ ɔ mi tso ɔ?\n6 Munyuhi nɛ ngɛ Lahi A Mi La a mi ɔ ngɛ bua jɔmi wawɛɛ nitsɛ. Ngɛ anɔkuale mi ɔ, lɔ ɔ he je nɛ a tsɛɛ lɛ “lahi a mi la” a nɛ. (Lahi A Mi La 1:1, NW) Se Salomo wui nihi nɛ a tu munyu ngɛ la a mi ɔ a biɛ ta. Salomo pee jã, ejakaa e sume nɛ nɔ́ ko nɛ je nihi a juɛmi kɛ je munyu ngɔngɔɛhi nɛ ngɛ la a mi ɔ nɔ. E ngɛ mi kaa a wui nihi nɛ a tu munyu ngɛ la a mi ɔ a ta mohu lɛɛ, se ke nɔ ko ngɛ munyu tue ngɛ la a mi ɔ, nɔ ɔ nya mi munyu nɛ o kɛ maa le kaa e ji nyumu aloo e ji yo.\n“O SUƆMI Ɔ NGƆƆ PE WAI DƆKƆDƆKƆ”\n7, 8. Kɛ to hyɛlɔ ɔ kɛ yoyo ɔ plɛ kɛ je suɔmi kpo kɛ tsɔɔ a he ha kɛɛ? Mo ha enɛ ɔ he nɔ hyɛmi nɔ́.\n7 Yiheyo ɔ kɛ to hyɛlɔ ɔ tu munyu ngɔngɔɛhi kɛ tsɔɔ a sibi kɛ tsɔɔ kaa a suɔ a he. Eko ɔ, níhi nɛ a pee kɛ je “suɔmi” kpo kɛ ha a he ɔ maa pee wɔ nyakpɛ, ejakaa a ngma munyu nɛ ɔmɛ pe jeha 3,000 ji nɛ ɔ. (Lahi A Mi La 1:2) E slo bɔ nɛ nihi nɛ a hi si ngɛ jamɛ a be ɔ mi ɔ peeɔ a ní ha ngɛ bɔ nɛ wɔɔ wa peeɔ wa ní ha mwɔnɛ ɔ he lɛɛ, se wa ma nyɛ maa nu suɔmi nɛ a je kpo kɛ tsɔɔ a he ɔ sisi. Kaa nɔ hyɛmi nɔ́ ɔ, to hyɛlɔ ɔ tsɔɔ kaa yoyo ɔ hɛngmɛ ngɛ “dɔkɔɔ kaa lahuɛ hɛngmɛ.” Enɛ ɔ tsɔɔ kaa ke e na yoyo ɔ hɛngmɛ ɔ, e naa kaa yoyo ɔ mi mi jɔ nɛ e ngɛ kpoo, enɛ ɔ he ɔ, e suɔ lɛ. (Lahi A Mi La 1:15) Yoyo ɔ hu de ke to hyɛlɔ ɔ hɛngmɛhi ngɛ fɛu kaa lahuɛhi. (Kane Lahi A Mi La 5:12.) To hyɛlɔ ɔ hɛngmɛhi muɔ e hɛ nɛ a ngɛ fɛu kaa lahuɛhi nɛ a ngɛ a he due.\n8 To hyɛlɔ ɔ tsɔɔ kaa zangmayo ɔ he ngɛ fɛu, nɛ zangmayo ɔ hu tsɔɔ kaa to hyɛlɔ ɔ he ngɛ fɛu. Se tsa pi lɔ ɔ pɛ. Kaa nɔ hyɛmi nɔ́ ɔ, to hyɛlɔ bua jɔ mi mi jɔmi mi nɛ zangmayo ɔ jeɔ nɛ e kɛ nihi tuɔ munyu ɔ he. (Kane Lahi A Mi La 4:7, 11.) Enɛ ɔ he ɔ, e de yoyo ɔ ke: “Ye we ayɛflo nɛ i suɔ, ke a fiɔ o nya he ɔ, e ngɔɔ kaa hwo, o lilɛ ngɛ kaa nyɔ nyu kɛ hwo ha mi.” Yoyo ɔ nya mi munyu ngɔɔ ha to hyɛlɔ ɔ kaa nyɔ nyu kɛ hwo. Benɛ to hyɛlɔ ɔ de yoyo ɔ ke, “ye afɛu yo, o he ngɛ fɛu tsɔ; o he ngɛ fɛu kɛ pi si” ɔ, tsa pi e he nɛ ngɛ fɛu ɔ pɛ he munyu nɛ e ngɛ tue, mohu ɔ, e ngɛ su kpakpahi nɛ yoyo ɔ ngɛ ɔ hu a he munyu tue.\nHuno kɛ e munyu tumi kɛ e ní peepee ma nyɛ maa ma nɔ mi kɛ ha e yo kaa e suɔ lɛ, nɛ yo ɔ hu ma nyɛ maa pee jã\n9. (a) Mɛni suɔmi slɔɔtoslɔɔtohi lɛ e sa kaa e hi nɔ kɛ e yo a kpɛti? (b) Mɛni he je nɛ e he hia kaa nɔ kɛ e yo nɛ a je suɔmi kpo kɛ ha a sibi ɔ?\n9 Mwɔnɛ ɔ, nihi kɛ a yihi nɛ a ngɛ Yehowa sɔmɔe ɔ bui gba si himi kaa somi nɛ mɛ ni enyɔ ɔmɛ a so kɛkɛ. Mohu ɔ, suɔmi nitsɛnitsɛ nɛ a ngɛ ha a sibi ɔ he je nɛ a sɛ gba si himi mi ɔ nɛ. Se mɛni suɔmi lɛ e sa kaa e hi nɔ kɛ e yo a kpɛti? Anɛ lɔ ɔ ji suɔmi nɛ ha we nɛ nɔ foɔ lɛ pɛ e nɔ́ mi nɛ Baiblo ɔ tsɔɔ kaa e sa nɛ wa je kpo kɛ tsɔɔ nihi tsuo ɔ lo? (1 Yohane 4:8) Anɛ lɔ ɔ ji suɔmi nɛ wa ngɛ kɛ ha wa weku ɔ lo? Anɛ lɔ ɔ ji suɔmi nɛ huɛmɛ nɛ nyu bi ngɛ a kpɛti ɔ ngɛ kɛ ha a sibi ɔ lo? (Yohane 11:3) Aloo lɔ ɔ ji suɔmi nɛ hii nyumu kɛ yo a kpɛti ɔ? (Abɛ 5:15-20) Ngɛ anɔkuale mi ɔ, e sa nɛ nɔ kɛ e yo nɛ a je suɔmi slɔɔtoslɔɔto nɛ ɔmɛ nɛ wa wo a ta a tsuo kpo kɛ tsɔɔ a sibi. Ke a pee jã a, lɔ ɔ tsɔɔ kaa a ngɛ suɔmi nitsɛnitsɛ kɛ ha a he. O kɛ o munyu tumi kɛ o ní peepee ma nyɛ maa ma nɔ mi kɛ ha o huno aloo o yo kaa o suɔ lɛ, nɛ lɔ ɔ ma ha nɛ bua jɔmi maa hi nyɛ gba si himi ɔ mi. Niinɛ, ke o be deka po ɔ, e he hia wawɛɛ nɛ o pee jã. Ngɛ ma komɛ a nɔ ɔ, ni kpahi lɛ a toɔ gba si himi ɔ he blɔ nya kɛ haa nyumu ɔ kɛ yo ɔ. Ngɛ hehi kaa jã a, eko ɔ, yo kpeemi ligbi ɔ nɔ loko nyumu ɔ kɛ yo ɔ leɔ a he. Enɛ ɔ he ɔ, benɛ a ngɛ a sibi lee nɛ suɔmi nɛ ngɛ a kpɛti ɔ hu mi ngɛ wae ɔ, e he hia nɛ a ngɔ a munyu tutui kɛ tsɔɔ kaa a suɔ a sibi. Jã nɛ a maa pee ɔ ma ha nɛ suɔmi nɛ ngɛ a kpɛti ɔ mi maa wa wawɛɛ.\n10. Mɛni he je nɛ e he hia nɛ nihi kɛ a yihi nɛ a je suɔmi kpo kɛ ha a sibi ɔ?\n10 Ke nɔ kɛ e yo jeɔ suɔmi kpo kɛ haa a sibi ɔ, lɔ ɔ woɔ gba si himi ɔ mi he wami ngɛ blɔ kpa ko hu nɔ. Ngɛ la a mi ɔ, Matsɛ Salomo tsɔɔ kaa e “maa pee sika tsu ga kɛ e he sika hiɔ níhi ha” yoyo ɔ. Salomo kɔ yoyo ɔ, nɛ e de lɛ ke, e he “ngɛ fɛu kaa nyɔhiɔ, nɛ e ngɛ kpɛe kaa pu.” (Lahi A Mi La 1:9-11; 6:10) Se yiheyo ɔ ná suɔmi nitsɛnitsɛ kɛ ha nɔ ko momo. Mɛni ha nɛ loloolo ɔ, e juɛmi ngɛ to hyɛlɔ ɔ nɔ ɔ? Mɛni wo e bua benɛ e be to hyɛlɔ ɔ kasa mi ɔ? (Kane Lahi A Mi La 1:2, 3.) E kai suɔmi munyuhi nɛ to hyɛlɔ ɔ tu kɛ tsɔɔ lɛ ɔ. To hyɛlɔ ɔ suɔmi ɔ ngɔ ha lɛ pe “wai dɔkɔkɔdɔ,” nɛ lɔ ɔ wo e bua ngɛ matsɛ we ɔ kaa ‘nu kɛ e he via’ ngɛ e yi mi. (La 23:5; 104:15) E he hia nɛ nihi kɛ a yihi nɛ a je suɔmi kpo kɛ ha a sibi, ejakaa lɔ ɔ ma ha nɛ suɔmi nɛ ngɛ a kpɛti ɔ mi maa wa. Suɔmi nɛ a jeɔ kpo kɛ haa a sibi nɛ a maa hi kaie ɔ ma ha nɛ suɔmi nɛ ngɛ a kpɛti ɔ mi maa wa daa.\nNYƐ KO “TLE SUƆMI SI NGƐ YE MI KƐ YA SI BENƐ SUƆMI Ɔ NITSƐ MAA TE SI”\n11. Mɛni wa ma nyɛ maa kase ngɛ nɔ́ nɛ Shulam yoyo ɔ de yi ɔmɛ nɛ a ngɛ Matsɛ Salomo we ɔ mi ɔ mi?\n11 Ke e ngɛ o juɛmi mi kaa o maa sɛ gba si himi mi ɔ, mɛni o ma nyɛ maa kase ngɛ Shulam yoyo ɔ he? E sume Matsɛ Salomo. E wo yi ɔmɛ nɛ a ngɛ matsɛ we ɔ si ke: “Nyɛ ko bɔ mɔde kaa nyɛ ma tle suɔmi si ngɛ ye mi kɛ ya si benɛ suɔmi ɔ nitsɛ maa te si.” (Lahi A Mi La 2:7, NW; 3:5) Ke jã a, anɛ e da blɔ kaa nɔ ko ma ná suɔmi nɛ hii nyumu kɛ yo a kpɛti ɔ kɛ ha nɔ saisaa ko kɛkɛ lo? Dɛbi, nile ngɛ mi kaa o maa to o tsui si kɛ ya si benɛ o ma ná nɔ ko nɛ o ma nyɛ ma ná suɔmi nitsɛnitsɛ kɛ ha lɛ.\nNile ngɛ mi kaa o maa to o tsui si kɛ ya si benɛ o ma ná nɔ ko nɛ o ma nyɛ ma ná suɔmi nitsɛnitsɛ kɛ ha lɛ\n12. Mɛni he je nɛ Shulam yoyo ɔ suɔ to hyɛlɔ ɔ?\n12 Mɛni he je nɛ Shulam yoyo ɔ suɔ to hyɛlɔ ɔ? To hyɛlɔ ɔ he ngɛ fɛu ha lɛ kaa “odabɔ.” To hyɛlɔ ɔ ninehi a mi wa kaa “sika tsu gahi,” nɛ e nane tsohi ngɛ fɛu nɛ a he wa kaa “tɛ hiɔ titimahi.” Se tsa pi kaa to hyɛlɔ ɔ he wa nɛ e he ngɛ fɛu kɛkɛ. Yoyo ɔ le kaa to hyɛlɔ ɔ suɔ Yehowa, nɛ e ngɛ su kpakpahi hulɔ. Enɛ ɔ he ɔ, e naa to hyɛlɔ ɔ kaa e nɔ be, nɛ e tsɔɔ kaa e ngɛ kaa “tso nɛ yiblii ngɔɔ saminya ngɛ pú mi tsohi a kpɛti.”—Lahi A Mi La 2:3, 9; 5:14, 15.\n13. Mɛni he je nɛ to hyɛlɔ ɔ suɔ Shulam yoyo ɔ?\n13 Shulam yoyo ɔ he ngɛ fɛu saminya. E ngɛ mi kaa jamɛ a be ɔ mi ɔ, Matsɛ Salomo ngɛ “yihi nyingmi ekpa, plãhi nyingmi kpaanyɔ, kɛ yihewi nɛ a li a yibɔ” mohu lɛɛ, se e ná yoyo ɔ he suɔmi. Anɛ yoyo ɔ he fɛu ɔ pɛ he je nɛ to hyɛlɔ ɔ suɔ lɛ ɔ lo? Ohoo. Yoyo ɔ suɔ Yehowa nɛ e ngɛ su kpakpahi hulɔ. Kaa nɔ hyɛmi nɔ́ ɔ, yoyo ɔ baa e he si, nɛ e kɛ e he to “sharon pú mi mɔmɔ” kɛkɛ he. Se to hyɛlɔ ɔ lɛɛ e naa yoyo ɔ kaa e nɔ be. E naa yoyo ɔ kaa ‘nga nɔ mɔmɔ ngɛ miohi a mi.’—Lahi A Mi La 2:1, 2; 6:8.\n14. Ke wa suɔ kaa wa maa sɛ gba si himi mi ɔ, mɛni wa ma nyɛ maa kase ngɛ to hyɛlɔ ɔ kɛ Shulam yoyo ɔ a he?\n14 Yehowa wo e sɔmɔli mlaa kaa ‘a kɛ nihi nɛ le Nyɔmtsɛ ɔ pɛ’ nɛ sɛ gba si himi mi. (1 Korinto Bi 7:39) Enɛ ɔ tsɔɔ kaa ke waa kɛ nɔ ko maa nyɛɛ, aloo maa sɛ gba si himi mi ɔ, e sa nɛ nɔ ɔ nɛ pee Yehowa sɔmɔlɔ nɛ a baptisi lɛ. Kɛ enɛ ɔ maa ye bua gba si himi ha kɛɛ? Nɔ kɛ e yo kɛ haomihi maa kpe ngɛ a si himi mi. Se ke huɛ bɔmi kpakpa ngɛ mɛ ni enyɔ ɔmɛ tsuo kɛ Yehowa a kpɛti ɔ, tue mi jɔmi kɛ bua jɔmi maa hi a gba si himi ɔ mi. Lɔ ɔ he ɔ, ke o suɔ kaa o maa sɛ gba si himi mi ɔ, moo kase to hyɛlɔ ɔ kɛ Shulam yoyo ɔ. Mo hla nɔ ko nɛ e ngɛ su kpakpahi nɛ e suɔ Yehowa wawɛɛ.\nKristofohi kɛ nɔ ko nɛ pi Yehowa sɔmɔlɔ nɛ a baptisi lɛ bɔɛ, nɛ a sɛ we gba si himi mi hulɔ (Hyɛ kuku 14)\nYE WE AYƐFLO Ɔ “NGƐ KAA ABƆƆ NƐ A NGMƐ NYA”\n15. Mɛni nyumuhi kɛ yihi nɛ a ji Kristofohi nɛ a sɛ we gba si himi mi ɔ ma nyɛ maa kase ngɛ anɔkuale nɛ Shulam yoyo ɔ ye ɔ he?\n15 Kane Lahi A Mi La 4:12. Mɛni he je nɛ to hyɛlɔ ɔ de ke Shulam yoyo ɔ ngɛ kaa “abɔɔ nɛ a ngmɛ nya” a? Ke a ngmɛ abɔɔ ko nya a, nihi nyɛ we mi sɛmi. Yoyo ɔ ngɛ kaa abɔɔ nɛ a ngmɛ nya, ejakaa e suɔ to hyɛlɔ ɔ pɛ. E to e yi mi kaa e maa gba to hyɛlɔ ɔ, enɛ ɔ he ɔ, matsɛ ɔ nɔ́ ko si we lɛ kpu. Yoyo ɔ tsakee we e juɛmi. Yoyo ɔ ngɛ kaa “gbogbo.” E be kaa “agbo” nɛ nihi ma nyɛ ma bli faa. (Lahi A Mi La 8:8-10) Jã kɛ̃ nɛ ke nyumu ko kɛ yo ko nɛ a ji Kristofohi ngɛ blɔ nya toe kaa a maa sɛ gba si himi mi ɔ, e sa kaa a ye a sibi anɔkuale. E sɛ nɛ a ná nɔ kpa ko he suɔmi.\n16. Ke o kɛ nɔ ko ngɛ bɔe konɛ nyɛɛ sɛ gba si himi mi ɔ, mɛni o ma nyɛ maa kase ngɛ Lahi A Mi La a mi?\n16 Benɛ to hyɛlɔ ɔ de yoyo ɔ kaa e kɛ lɛ nɛ ya slaa si ɔ, yoyo ɔ nyɛminyumu ɔmɛ ngmɛ́ yoyo ɔ blɔ. Mohu ɔ, a tsɔ lɛ kɛ ho konɛ e ya bu a wai ngmɔ ɔmɛ a he ha mɛ. Anɛ a he we a nyɛmiyo ɔ yi lo? Anɛ a susu kaa a nyɛmiyo ɔ kɛ to hyɛlɔ ɔ ngɛ hlae maa ngɔ a he ya wo ajuama bɔmi ní peepee ko mi lo? Dɛbi. A suɔ kaa a maa po a nyɛmiyo ɔ he piɛ konɛ e ko ngɔ e he kɛ wo si himi yaya ko mi. (Lahi A Mi La 1:6; 2:10-15) Ke o kɛ nɔ ko ngɛ bɔe konɛ nyɛɛ sɛ gba si himi mi ɔ, kɛ nyɛ ma plɛ kɛ yu nyɛ he ngɛ ajuama bɔmi ní peepeehi a he ha kɛɛ? Nyɛɛ sɛ hlami nɛ nyɛɛ tsɔɔ ní komɛ nɛ nyɛ be pee bɔ nɛ pee nɛ nyɛ huɛ bɔmi ɔ he nɛ tsɔ. Nyɛ pɛ nyɛ ko ya hi he ko banee nɛ nɔ ko be nyɛ nae. Níhi nɛ nyɛ maa pee kɛ je suɔmi kpo kɛ ha nyɛ he ɔ he nɛ tsɔ.\n17, 18. Mɛni o kase ngɛ Lahi A Mi La a nɛ wa susu he ɔ mi?\n17 Yehowa sume kaa gbahi nɛ a puɛ. E suɔ nɛ nɔ kɛ e yo nɛ a suɔ a he. Ke nyumu ko kɛ yo ko sɛ gba si himi mi ɔ, lɔ ɔ tsɔɔ kaa a suɔ a sibi. Se loko a gba a be puɛe ɔ, e sa nɛ a ha nɛ suɔmi nɛ ngɛ a kpɛti ɔ mi nɛ wa kaa la nɛ ngɛ tsoe daa.—Marko 10:6-9.\n18 Ke o suɔ kaa o maa sɛ gba si himi mi ɔ, mo hla nɔ ko nɛ o ma nyɛ ma ná suɔmi nitsɛnitsɛ kɛ ha lɛ. Ke o na nɔ ko kaa jã a, nyɛ ni enyɔ ɔmɛ tsuo nyɛɛ bɔ mɔde nɛ nyɛ ha suɔmi nɛ ngɛ nyɛ kpɛti ɔ mi nɛ wa daa. Kaa bɔ nɛ wa kase ngɛ Lahi A Mi La a mi ɔ, nyumu kɛ yo ma nyɛ maa suɔ a sibi daa, ejakaa suɔmi ji “Yah la lilɛ.”—Lahi A Mi La 8:6, NW.\n^ kk. 2 Hyɛ January 15, 2007 Blɛfo gbi Hwɔɔmi Mɔ ɔ ba fa 31.\nSuɔmi nɛ ngɛ daa: Suɔmi nɛ mi wa nɛ e se pui gblegbleegble. Suɔmi nɛ ɔ mi waa, ejakaa e yeɔ anɔkuale, nɛ e fo we lɛ pɛ e nɔ́ mi\nSuɔmi kpo jemi: Wa guu blɔhi fuu a nɔ kɛ jeɔ suɔmi kpo kɛ haa nihi. Kaa nɔ hyɛmi nɔ́ ɔ, huno ma nyɛ maa ngɔ e munyu tutui kɛ tsɔɔ kaa e suɔ e yo, nɛ yo hu ma nyɛ maa pee jã. Nihi kɛ a yihi tsɔɔ kaa a ngɛ bumi nɛ mi kuɔ kɛ ha a sibi kɛ gu blɔhi a nɔ nɛ a guu kɛ jeɔ suɔmi kpo kɛ haa a he ɔ nɔ


Kɛ́ Wɔgboi lɛ, Nɛgbɛ Wɔyaa? Ani Mɛi ni Egboi lɛ Yahiɔ He Ko?\nBIBLIA lɛ kɛɔ akɛ, be ko baaba ni “gbele bɛ dɔŋŋ.” (Kpojiemɔ 21:4) Yɛ Yitso 5 lɛ mli lɛ, wɔkase akɛ, kpɔmɔnɔ lɛ hewɔ lɛ, wɔsɛɛ lɛ, wɔbaanyɛ wɔhi shi kɛya naanɔ. Shi amrɔ nɛɛ, mɛi gboiɔ. (Jajelɔ 9:5) No hewɔ lɛ, sane kome ni mɛi fɔɔ bimɔ ji akɛ, ‘Kɛ́ wɔgboi lɛ, nɛgbɛ wɔyaa?’\n2 Be ni mɛi fɔɔ nakai sane lɛ bimɔ ji, be ni mɔ ko ni amɛsumɔɔ esane waa lɛ egbo. Ekolɛ amɛbaabi akɛ: ‘Nɛgbɛ etee? Ani eena wɔ? Ani ebaanyɛ eye ebua wɔ? Ani wɔbaana lɛ ekoŋŋ?’\n3 Esoro bɔ ni jamɔ fɛɛ jamɔ hãa sanebimɔi nɛɛ ahetoo ehãa. Jamɔi lɛ ekomɛi tsɔɔ akɛ, kɛ́ ofee ekpakpa ni ogbo lɛ, obaaya ŋwɛi, shi kɛ́ ofee esha lɛ, obaaya Abonsam la lɛ mli. Mɛi komɛi hu kɛɔ akɛ, kɛ́ ogbo lɛ, obaatsɔ sisa ní okɛ owekumɛi ni egboi lɛ ayahi shi. Mɛi krokomɛi hu kɛɛ kɛ́ ogbo lɛ, abaakojo bo ni afɔ bo ekoŋŋ akɛ gbɔmɔ kroko aloo kooloo po.\n4. Mɛɛ susumɔ jamɔi srɔtoi lɛ fɛɛ kpɛlɛɔ nɔ?\n4 Eyɛ mli akɛ esoro nɔ ni jamɔ fɛɛ jamɔ yɔɔ kɛɛmɔ yɛ sanebimɔi nɛɛ ahe moŋ, shi etamɔ nɔ ni nɔ kome ko yɛ ni no lɛ, amɛ fɛɛ amɛkpɛlɛɔ nɔ. No ji akɛ, amɛ fɛɛ amɛheɔ amɛyeɔ akɛ kɛ́ mɔ ko gbo lɛ, nɔ ko yɛ emli ni gbooo. Ani susumɔ nɛɛ ja?\n5, 6. Kɛ́ wɔgboi lɛ, mɛni baa wɔnɔ?\n5 Yehowa le nɔ ni baa wɔnɔ kɛ́ wɔgboi, ni ekɛɛ wɔ akɛ, kɛ́ mɔ ko gbo lɛ, ebɛ wala mli dɔŋŋ. Mɛi ni egboi lɛ eyaaa he ko he ko, amɛgboi. * No hewɔ lɛ, kɛ́ mɔ ko gbo lɛ, enyɛŋ enu nii ahe, ekai nɔ ko, ena nii, enu nii, loo esusu nii ahe dɔŋŋ.\n6 Maŋtsɛ Solomon ŋma akɛ, “gbohii lɛ, amɛleee nɔ ko nɔ ko.” Gbohii lɛ nyɛŋ asumɔ mɔ ko loo amɛnyɛ mɔ ko, ni “nitsumɔ loo yiŋshwiemɔ loo nilee loo ŋaa ko bɛ gbohiiaje.” (Kanemɔ Jajelɔ 9:5, 6, 10.) Lala 146:4 lɛ kɛɔ akɛ, kɛ́ mɔ ko gbo lɛ, “eyiŋtoi” loo esusumɔi gboɔ.\nYehowa bɔ adesai ni amɛhi shi kɛya naanɔ yɛ shikpɔŋ lɛ nɔ\n7. Mɛni Yesu wie yɛ gbele he?\n7 Be ni Yesu naanyo ko ni esumɔɔ esane waa ni atsɛɔ lɛ Lazaro lɛ gbo lɛ, Yesu kɛɛ ekaselɔi lɛ akɛ: “Wɔnaanyo Lazaro ewɔ.” No mli lɛ jeee wɔ diɛŋtsɛ he Yesu wieɔ lɛ, ejaakɛ sɛɛ mli lɛ, ewie akɛ: “Lazaro egbo.” (Yohane 11:11-14) No hewɔ lɛ, Yesu kɛ Lazaro gbele lɛ to wɔ he. Ekɛɛɛ akɛ Lazaro etee ŋwɛi, loo eyafata ewekumɛi ni egboi lɛ ahe. Ni ekɛɛɛ hu akɛ, etee Abonsam la lɛ mli, loo asaa afɔ lɛ yɛ he kroko akɛ gbɔmɔ loo kooloo. Moŋ lɛ, be ni Lazaro gbo lɛ, etamɔ nɔ ni wɔ ni tsii enyɔ enɔ. Ŋmalɛi krokomɛi hu kɛ gbele toɔ wɔ ni tsii he. Be ni Stefano gbo lɛ, Biblia lɛ wie akɛ, “ewɔ yɛ gbele mli.” (Bɔfoi 7:60) Bɔfo Paulo hu wie yɛ Kristofoi komɛi ahe akɛ, ‘amɛwɔ yɛ gbele mli.’—1 Korintobii 15:6.\n8. Mɛni tsɔɔ akɛ Nyɔŋmɔ ebɔɔɔ adesai ni amɛgboi?\n8 Ani Nyɔŋmɔ bɔ Adam kɛ Hawa ni amɛgboi? Dabi! Yehowa bɔ amɛ ni amɛhi shi kɛya naanɔ, ni amɛná miishɛɛ. Be ni ebɔ amɛ lɛ, hela mɔɔɔ amɛ, ni amɛgbɔlɔɔɔ. Bɔ ni Yehowa bɔ adesai ehã lɛ hewɔ lɛ, amɛshweɔ ni amɛhi shi kɛya naanɔ. (Jajelɔ 3:11) Fɔlɔi sumɔɔɔ ni amɛbii agbɔlɔ ni amɛgboi, ni nakai nɔŋŋ Yehowa hu sumɔɔɔ ni wɔgbɔlɔɔ ni wɔgboiɔ. Shi kɛ́ Nyɔŋmɔ bɔ wɔ ni wɔhi shi kɛya naanɔ lɛ, mɛni hewɔ wɔgboiɔ mɔ?\n9. Mɛni hewɔ kulɛ esa akɛ Adam kɛ Hawa aye Yehowa famɔ lɛ nɔ lɛ?\n9 Be ni Yehowa bɔ Adam lɛ, ekɛɛ lɛ akɛ: “Trom lɛ mli tsei lɛ fɛɛ nɔ yibii lɛ ye bɔ ni osumɔɔ; shi ekpakpa kɛ efɔŋ lee tso lɛ yibii lɛ kaaye eko; ejaakɛ gbi nɔ ni oooye eko lɛ, gbo ooogbo!” (1 Mose 2:9, 16, 17) Nɔ ni Yehowa fã Adam akɛ ekafee lɛ jeee nɔ ko ni wa. Kɛfata he lɛ, Yehowa yɛ hegbɛ ni etsɔɔ Adam kɛ Hawa nɔ ni amɛfee kɛ nɔ ni amɛkafee. Eji amɛbo lɛ toi kulɛ, no baatsɔɔ akɛ amɛbuɔ lɛ. Ni ebaatsɔɔ hu akɛ, amɛhiɛ sɔɔ nibii fɛɛ ni efee ehã amɛ lɛ.\n10, 11. (a) Te Satan fee tɛŋŋ ehã Adam kɛ Hawa fee esha? (b) Mɛni hewɔ nɔ ni amɛfee lɛ ehiii kwraa lɛ?\n10 Dɔlɛ sane ji akɛ, Adam kɛ Hawa je gbɛ amɛgbo Yehowa nɔ toi. Satan bi Hawa akɛ: “Lɛɛlɛŋ, Nyɔŋmɔ kɛɛ akɛ: Nyɛkaye trom lɛ mli tsei ayibii lɛ fɛɛ eko lɛ?” Hawa hã lɛ hetoo akɛ: “Trom lɛ mli tsei ayibii lɛ eko wɔyeɔ; shi tso ni yɔɔ trom lɛ teŋ lɛ nɔ yibii lɛ ni Nyɔŋmɔ kɛɛ: Nyɛkayea eko, ni nyɛkataa he tete, koni nyɛkagboi.”—1 Mose 3:1-3.\n11 Kɛkɛ ni Satan tsa nɔ akɛ: “Jeee gboimɔ nyɛaagboi; shi moŋ le Nyɔŋmɔ le akɛ gbi nɔ ni nyɛaaye eko lɛ, nyɛhiŋmɛii aaagbele, ni nyɛaatsɔmɔ tamɔ Nyɔŋmɔ, ni nyɛaale ekpakpa kɛ efɔŋ.” (1 Mose 3:4-6) Satan je gbɛ ekɛɛ Hawa nakai, koni ená jwɛŋmɔ lɛ akɛ, esaaa akɛ mɔ ko tsɔɔ lɛ nɔ ni efee kɛ nɔ ni ekafee. Satan laka Hawa. Ekɛɛ lɛ akɛ, kɛ́ eye aduawa lɛ, egboŋ. No hewɔ lɛ, Hawa ye aduawa lɛ, ni sɛɛ mli lɛ, ehã ewu lɛ eko ni eye. Adam kɛ Hawa le faŋŋ akɛ, Yehowa kɛɛ amɛkaye tso lɛ nɔ yibii lɛ eko. Shi amɛje gbɛ amɛgbo Yehowa nɔ toi, ni amɛkɛ gbɛtsɔɔmɔ ni waaa ni ekɛhã amɛ lɛ tsuuu nii. Nɔ ni amɛfee lɛ tsɔɔ akɛ, amɛbuuu amɛ-Tsɛ ni yɔɔ ŋwɛi ni sumɔɔ amɛsane lɛ. Anɔkwa, nɔ ni amɛfee lɛ ehiii kwraa!\n12 Eyɛ mɔbɔ waa akɛ, wɔ-klɛŋklɛŋ fɔlɔi lɛ ebuuu Mɔ ni bɔ amɛ lɛ! Kɛ́ ogbo deŋme okwɛ obi ko, ni sɛɛ mli lɛ, egbo onɔ toi, ni eje gbɛ efee nɔ ko ni okɛɛ lɛ akɛ ekafee lɛ, ani edɔŋ bo? Ekã shi faŋŋ akɛ, ebaadɔ bo waa.\nAdam jɛ sũ mli, ni eku esɛɛ etee sũ mli\n13. Be ni Yehowa kɛɛ Adam akɛ ‘ebaaku esɛɛ eya sũ mli lɛ,’ no mli lɛ, mɛni etsɔɔ lɛ?\n13 Adam kɛ Hawa toigbele lɛ hewɔ lɛ, naanɔ wala ŋmɛɛ amɛ. Yehowa kɛɛ Adam akɛ: “Sũ jio, ni sũ mli oooku osɛɛ kɛaatee!” (Kanemɔ 1 Mose 3:19.) No hewɔ lɛ, Adam baatsɔ sũ ekoŋŋ, tamɔ nɔ ni anáaa abɔ lɛ. (1 Mose 2:7) Be ni Adam fee esha lɛ, egbo. Ewala sɛɛ fo.\n14 Eji Adam kɛ Hawa bo Nyɔŋmɔ toi kulɛ, ŋmɛnɛ lɛ amɛyɛ wala mli lolo. Shi amɛgbo enɔ toi, amɛfee esha amɛshi lɛ, ni sɛɛ mli lɛ, amɛgboi. Esha tamɔ hela fɔŋ ko ni wɔná kɛjɛ wɔ-klɛŋklɛŋ fɔlɔi lɛ aŋɔɔ. Enɛ hewɔ lɛ, wɔ fɛɛ wɔfeɔ esha, ni no hewɔ wɔ fɛɛ wɔgboiɔ lɛ. (Romabii 5:12) Shi jeee nakai Nyɔŋmɔ to akɛ eba lɛ, ebɔɔɔ adesai ni amɛgboi. Biblia lɛ tsɛɔ gbele akɛ “henyɛlɔ.”—1 Korintobii 15:26.\n15 Kɛ́ wɔle nɔ ni Biblia lɛ kɛɔ yɛ gbohii lɛ ahe lɛ, ehãa wɔyeɔ wɔhe kɛjɛɔ susumɔi pii ni ejaaa ahe. Biblia lɛ hãa wɔleɔ akɛ, mɛi ni egboi lɛ nuuu piŋmɔ ko he, ni amɛyeee awerɛho hu. Wɔnyɛŋ wɔkɛ amɛ awie, ni amɛ hu amɛnyɛŋ amɛkɛ wɔ awie. Wɔnyɛŋ wɔye wɔbua amɛ, ni amɛ hu amɛnyɛŋ amɛye amɛbua wɔ. Amɛnyɛŋ amɛye wɔ awui, no hewɔ lɛ, esaaa akɛ wɔsheɔ amɛ gbeyei. Kɛ̃lɛ, jamɔi pii kɛɔ akɛ gbohii lɛ yahiɔ he ko, ni akɛ, kɛ́ wɔhã osɔfoi lɛ, loo jamɔŋ hiɛnyiɛlɔi lɛ shika lɛ, amɛbaanyɛ amɛye amɛbua amɛ amɛhã wɔ. Shi kɛ́ wɔle nɔ ni Biblia lɛ kɛɔ yɛ gbohii lɛ ahe lɛ, mɔ ko mɔ ko nyɛŋ ekɛ enɛ alaka wɔ.\n17. Mɛni hewɔ kɛ́ mɛi kɛɛ akɛ Yehowa shãa mɛi yɛ Abonsam la lɛ mli lɛ, belɛ amɛmiigbe ehe guɔ lɛ?\n17 Nibii ni jamɔi pii tsɔɔ mɛi yɛ Yehowa he lɛ yɛ ahuntoo waa. Akɛ nɔkwɛmɔnɔ lɛ, jamɔi komɛi kɛɔ akɛ, kɛ́ mɔ ko fee esha lɛ, abaashã lɛ yɛ Abonsam la mli kɛya naanɔ. Amale nɛɛ gbeɔ Yehowa he guɔ. Yehowa haŋ mɛi apiŋ nakai kɔkɔɔkɔ! (Kanemɔ 1 Yohane 4:8.) Kɛ́ mɔ ko bi fee lɛ nɔ ko, ni emɔ gbekɛ lɛ nine ni ekɛwo la mli lɛ, te obaana nakai mɔ lɛ ohã tɛŋŋ? Ani okɛŋ akɛ eyitsoŋ wa waa? Ani obaasumɔ ni okɛ mɔ ko ni tamɔ nakai lɛ abɔ naanyo? Nakai pɛpɛɛpɛ Satan taoɔ ni wɔna Yehowa!\n18 Jamɔi komɛi kɛɔ akɛ kɛ́ mɛi gboi lɛ, amɛtsɔmɔɔ sisai. Amɛkɛɔ akɛ, esa akɛ wɔshe sisai nɛɛ gbeyei ni wɔbu amɛ, ejaakɛ kɛ́ wɔfee nakai lɛ, amɛbaasumɔ wɔsane, shi kɛ́ wɔfeee nakai lɛ, amɛbaanyɛ wɔ. Mɛi babaoo heɔ amale nɛɛ amɛyeɔ. No hewɔ lɛ, amɛsheɔ gbohii lɛ gbeyei, ni amɛjáa amɛ moŋ fe ni amɛbaajá Yehowa. Shi taakɛ wɔkase lɛ, mɛi ni egboi lɛ nyɛŋ anu nii ahe dɔŋŋ, ni amɛleee nɔ ko nɔ ko. No hewɔ lɛ, esaaa akɛ wɔsheɔ amɛ gbeyei. Yehowa ji Mɔ ni bɔ wɔ, ni lɛ ji anɔkwa Nyɔŋmɔ lɛ. No hewɔ lɛ, lɛ pɛ esa akɛ wɔjá.—Kpojiemɔ 4:11.\n19 Kɛ́ wɔle nɔ ni Biblia lɛ kɛɔ yɛ gbohii lɛ ahe lɛ, mɔ ko mɔ ko nyɛŋ alaka wɔ. Ni ebaaye ebua wɔ ni wɔnu nibii kpakpai ni Yehowa ewo shi akɛ ebaafee ehã wɔ ŋmɛnɛ kɛ wɔsɛɛ lɛ ashishi jogbaŋŋ.\n20 Nyɔŋmɔ tsulɔ ko ni hi shi yɛ blema ni atsɛɔ lɛ Hiob lɛ bi akɛ: “Kɛji gbɔmɔ gbo lɛ, ani ehiɛ aaakã ekoŋŋ?” (Hiob 14:14) Ani mɔ ko ni egbo lɛ baanyɛ aba wala mli ekoŋŋ? Nyɔŋmɔ ehã sanebimɔ nɛɛ hetoo yɛ Biblia lɛ mli, ni hetoo lɛ shɛjeɔ mɔ mii waa. Wɔbaakase enɛ he sane yɛ yitso ni nyiɛ sɛɛ lɛ mli.\n^ kk. 5 Mɛi komɛi heɔ amɛyeɔ akɛ kɛ́ mɔ ko gbo lɛ, esusuma loo emumɔ fãa kɛjeɔ emli ni eyahiɔ he ko. Kɛ́ ootao ole enɛ he saji babaoo lɛ, kwɛmɔ Wiemɔi Komɛi Amligbalamɔ 17 kɛ 18 .\nANƆKWA SANE 1: KƐ́ MƆ KO GBO LƐ, EBƐ WALA MLI DƆŊŊ\n“Gbohii lɛ, amɛleee nɔ ko nɔ ko.”—Jajelɔ 9:5\nKɛ́ wɔgboi lɛ, mɛni baa wɔnɔ?\nMɛi ni egboi lɛ enaaa nii, amɛnuuu nii, ni amɛsusuuu nii ahe hu.\nANƆKWA SANE 2: YEHOWA EBƆƆƆ ADESAI NI AMƐGBOI\n“Ekpakpa kɛ efɔŋ lee tso lɛ yibii lɛ kaaye eko; ejaakɛ gbi nɔ ni oooye eko lɛ, gbo ooogbo.”—1 Mose 2:17\nSatan laka Hawa. Ekɛɛ lɛ akɛ, kɛ́ egbo Nyɔŋmɔ nɔ toi lɛ, egboŋ. Adam kɛ Hawa fɛɛ gbo Yehowa nɔ toi. Amɛfee esha amɛshi lɛ, no hewɔ lɛ, sɛɛ mli lɛ, amɛgboi.\nAdam gbo. Ewala sɛɛ fo.\nEsha tamɔ hela fɔŋ ko ni wɔná kɛjɛ wɔ-klɛŋklɛŋ fɔlɔi lɛ aŋɔɔ. Enɛ hewɔ lɛ, wɔ fɛɛ wɔfeɔ esha, ni no hewɔ wɔ fɛɛ wɔgboiɔ lɛ.\n“Kɛji gbɔmɔ gbo lɛ, ehiɛ aaakã ekoŋŋ? Mibato mitsui shi mamɛ . . . kɛyaashi be aaashɛ ni aaaŋmɛɛ mihe.”—Hiob 14:14, Ga Biblia hee\nMɛi ni kɛɔ akɛ kɛ́ mɔ ko gbo lɛ eeya Abonsam la mli lɛ miigbe Yehowa he guɔ. Yehowa haŋ mɛi apiŋ nakai kɔkɔɔkɔ.


Timoteo Suɔ Kaa E Maa Ye Bua Nihi | Tsɔɔ O Bimɛ Ní\nNÍ KASEMI 13\nTimoteo ji niheyo nɛ e bua jɔ he kaa e maa ye bua nihi. E hia blɔ kɛ ya hehi fuu konɛ e ya ye bua nihi. Enɛ ɔ he ɔ, e ná bua jɔmi ngɛ e si himi mi wawɛɛ. O suɔ nɛ o maa le bɔnɛ e plɛ kɛ ye bua nihi ha lo?—\nTimoteo yayo kɛ e nã tsɔɔ lɛ Yehowa he ní\nListra ji he nɛ Timoteo hi kɛ wa. Benɛ e ji jokuɛyo ɔ, e nã Loise kɛ e yayo Eunike bɔni lɛ Yehowa he ní tsɔɔmi. Benɛ Timoteo wa a, e suɔ nɛ e maa ye bua nihi nɛ a kase Yehowa he ní.\nBenɛ Timoteo ji niheyo ɔ, Paulo bi lɛ kɛji e maa piɛɛ e he kɛ hia blɔ konɛ a ya fiɛɛ ngɛ he komɛ. Timoteo he nɔ ke: ‘Ee!’ E pee klaalo kaa e maa ya konɛ e ya ye bua nihi.\nTimoteo kɛ Paulo hia blɔ kɛ ho ma ko ngɛ Makedonia nɛ a tsɛɛ lɛ Tesalonika a nɔ ya. E sa nɛ a nyɛɛ blɔ gagaaga nɛ a sɛ lɛ mi loko a ma ya su lejɛ ɔ. Benɛ a ya su lejɛ ɔ, a ye bua nihi fuu nɛ a kase Yehowa he ní. Se ni komɛ a mi mi fu nɛ a ngɛ hlae kaa a maa ye mɛ awi. Enɛ ɔ he ɔ, Paulo kɛ Timoteo je lejɛ ɔ nɛ a ya fiɛɛ ngɛ he kpahi.\nTimoteo ná bua jɔmi wawɛɛ ngɛ e si himi mi\nNyɔhiɔ bɔɔ se ɔ, Paulo tsɔ Timoteo kɛ ho Tesalonika ya konɛ e ya slaa nyɛmimɛ ɔmɛ. E biɔ nɛ e pee kã loko e maa kpale kɛ ya ma nɛ oslaa ngɛ mi nɛ ɔ mi! Se Timoteo kpale kɛ ya ejakaa e ngɛ tsui yee ngɛ nyɛmimɛ nɛ a ngɛ lejɛ ɔ a he. E kɛ amaniɛ bɔmi kpakpa ba ha Paulo. Nyɛmimɛ ɔmɛ nɛ a ngɛ Tesalonika a ngɛ saminya!\nTimoteo kɛ Paulo tsu ní jeha fuu. Be ko ɔ, Paulo ngma kaa Timoteo ji nɔ nɛ e sa kaa e maa tsɔ lɛ konɛ e ya ye bua asafo ɔmɛ. Timoteo suɔ Yehowa nɛ e suɔ nihi hulɔ.\nAnɛ o ngɛ suɔmi kɛ ha nihi, nɛ o suɔ kaa o maa ye bua mɛ konɛ a kase Yehowa he ní lo?— Ke o pee jã a, o ma ná bua jɔmi ngɛ o si himi mi wawɛɛ, kaa bɔnɛ Timoteo ná bua jɔmi ɔ!\nBɔfo Ɔmɛ A Nítsumi 16:1-5; 17:1-10\n1 Tesalonikabi 3:2-7\nJije Timoteo hi kɛ wa?\nAnɛ Timoteo suɔ kaa e kɛ Paulo maa hia blɔ lo? Mɛni heje?\nMɛni heje nɛ Timoteo kpale e se kɛ ho Tesalonika ya a?\nKɛ o maa pee kɛɛ nɛ o ná bua jɔmi ngɛ o si himi mi wawɛɛ kaa bɔnɛ Timoteo ná bua jɔmi ɔ?\nDii Si Himi Mi Otihi Nɛ Woɔ Mawu Hɛ Mi Nyami ɔ Se


He Nɛ Wa Náa Sika Ngɛ Kɛ Tsuɔ Matsɛ Yemi ɔ Ní Tsumihi | Mawu Matsɛ Yemi\nHe Nɛ Wa Náa Sika Ngɛ Kɛ Tsuɔ Matsɛ Yemi ɔ Ní Tsumihi\nNɔ́ he je nɛ Yehowa we bi kɛ sika fĩɔ Matsɛ Yemi ɔ he ní tsumi se, kɛ bɔ nɛ a peeɔ lɛ ha\n1, 2. (a) Kɛ Nyɛminyumu Russell ha osɔfo ko nɛ hla kaa e maa le bɔ nɛ Baiblo Kaseli ɔmɛ peeɔ kɛ hyɛɛ a ní tsumi ɔ nɔ ɔ heto ha kɛɛ? (b) Mɛni he wa ma susu ngɛ yi nɛ ɔ mi?\nBE KO Ɔ, sɔlemi ko nɛ a tsɛɛ ke Reformed Church ɔ we osɔfo ko ba Nyɛminyumu Charles T. Russell ngɔ konɛ Nyɛminyumu Russell nɛ tsɔɔ lɛ bɔ nɛ a peeɔ ha kɛ hyɛɛ Baiblo Kaseli ɔmɛ a ní tsumi ɔ nɔ.\nNyɛminyumu Russell de ke, “Wa bɛ sika ngɛ nihi a dɛ.”\nOsɔfo ɔ bi lɛ ke, “Kɛ nyɛ peeɔ kɛ náa sika kɛɛ?”\nNyɛminyumu Russell ha lɛ heto ke, “Ke i de mo anɔkuale ɔ, o ma de ke i bua. Ke nihi ba wa kpehi a sisi ɔ, a nɛ́ wɔ kaa waa kɛ plɛɛte ngɛ bee ngɛ a hɛ mi konɛ a ngɔ sika kɛ wo mi. Se a naa kaa hiɔ ngɛ nɛ e sa kaa waa wo. A deɔ a he ke, ‘Sika nɛ a kɛ ma asa nɛ ɔ nɛ . . . Ke i suɔ nɛ ma ngɔ sika bɔɔ kɛ ye bua ní tsumi nɛ ɔ, kɛ ma pee kɛɛ?’”\nOsɔfo ɔ hyɛ Nyɛminyumu Russell too, e he we yi.\nNyɛminyumu Russell tsa nɔ ke, “Anɔkuale i ngɛ mo dee ɔ nɛ. Sane nɛ a pɔɔ mi bimi ji, ‘Ke i suɔ nɛ ma ngɔ sika bɔɔ kɛ ye bua nyɛ ní tsumi ɔ, kɛ maa pee kɛɛ?’ Ke nɔ ko ngɛ sika, nɛ Mawu hu jɔɔ lɛ ɔ, e suɔ kaa e kɛ ye bua Nyɔmtsɛ ɔ ní tsumi ɔ. Ke nɔ ɔ be e eko ɔ, mɛni he je nɛ e sa kaa a nyɛ e nɔ kaa e ha nɔ́ ko?” *\n2 “Anɔkuale ɔ” Nyɛminyumu Russell tu ɔ nɛ. Kɛ je blema tɔɔ nɛ a le Mawu we bi kaa a jeɔ a tsui mi nɛ a kɛ níhi nɛ a ngɛ ɔ yeɔ bua anɔkuale jami. Ngɛ yi nɛ ɔ mi ɔ, wa ma susu enɛ ɔ he nɔ hyɛmi níhi ngɛ Ngmami ɔ, kɛ wa be nɛ ɔ mi ɔ he. Be mi nɛ wa ngɛ bɔ nɛ wa náa sika kɛ tsuɔ Matsɛ Yemi ɔ ní tsumihi a he susue ɔ, e sa nɛ wa ti nɔ tsuaa nɔ nɛ bi e he ke, ‘Mɛni ma nyɛ ma ngɔ kɛ ha kɛ fĩ Matsɛ Yemi ɔ se?’\n‘Nɔ Tsuaa Nɔ Nɛ Suɔ Kaa E Maa Ke Nɔ́ Ko ɔ, E Ngɔ Kɛ Ba’\n3, 4. (a) Mɛni he kɛ nɔ fɔmi Yehowa ngɛ ngɛ e sɔmɔli a mi? (b) Mɛni Israel bi ɔmɛ pee kɛ fĩ kpe he bo tsu ɔ ma mi se?\n3 Yehowa ngɛ he kɛ nɔ fɔmi ngɛ e sɔmɔli nɛ a yeɔ anɔkuale ɔ a mi. E le kaa ke e ha mɛ he blɔ ɔ, a kɛ níhi nɛ a ngɛ ɔ ma ha faa kɛ tsɔɔ kaa a suɔ lɛ, nɛ a yeɔ lɛ anɔkuale. Nyɛ ha nɛ wa susu nɔ hyɛmi níhi enyɔ nɛ kɔɔ blema Israel bi ɔmɛ a he nɛ waa hyɛ.\n4 Benɛ Yehowa je Israel bi ɔmɛ kɛ je Egipt se ɔ, Yehowa de mɛ kaa a ma kpe he bo tsu nɛ a ja lɛ ngɛ mi. A maa hia níhi fuu nɛ a kɛ maa ma bo tsu ɔ, kɛ níhi nɛ a kɛ ma dla mi hulɔ. Yehowa de Mose ke e ha ma a he blɔ nɛ a ngɔ níhi nɛ a ngɛ ɔ kɛ ye bua. E de mɛ ke: ‘Nɔ tsuaa nɔ nɛ ngɛ he tsui kaa e maa ke Yehowa nɔ́ ko ɔ, e ngɔ kɛ ba.’ (2 Mose 35:5) Kɛ nihi nɛ a ‘wa mɛ yi mi wawɛɛ’ ngɛ nyɔguɛ yemi mi jehahi babauu ɔ pee a ní ngɛ nɔ́ nɛ a de mɛ nɛ ɔ he ha kɛɛ? (2 Mose 1:14) A je a tsui mi nɛ a ngɔ a sika tsu, sika hiɔ, kɛ ní kpahi nɛ a he jua wa nɛ eko ɔ, a ná kɛ je Egipt bi ɔmɛ a dɛ ɔ kɛ ha. (2 Mose 12:35, 36) Níhi nɛ Israel bi ɔmɛ ngɔ kɛ ha nɛ a kɛ tsu ní ɔ hiɛ babauu, lɔ ɔ he ɔ, a de mɛ konɛ ‘nɔ ko nɛ ko ngɔ nike ní ko kɛ ba hu.’—2 Mose 36:4-7.\n5. Benɛ David ha Israel bi ɔmɛ he blɔ konɛ a fĩ sɔlemi tsu ɔ ma mi se ɔ, kɛ a pee a ní ngɛ he ha kɛɛ?\n5 Maa pee jeha 475 se ɔ, David ngɔ lɛ nitsɛ e “sika hiɔ, kɛ sika tsu” ngɔ ha konɛ a kɛ ma sɔlemi we. Sɔlemi we nɛ ɔ ji kekleekle tsu nitsɛ nɛ a ma kɛ ha anɔkuale jami ngɛ zugba a nɔ. Jehanɛ ɔ, e ha Israel bi ɔmɛ hu he blɔ konɛ a ngɔ nɔ́ ko kɛ ye bua, e bi mɛ ke: ‘Nyɛ ti mɛnɔ suɔ kaa e maa je e tsui mi faa nɛ e ke Yehowa nɔ́ ko?’ Nɔ́ nɛ ba ji, ‘Ma a ke Yehowa ní kɛ je a tsui mi faa.’ (1 Kron. 29:3-9) Akɛnɛ David yɔse he nɛ nike ní ɔ je he je ɔ, e sɔle kɛ ha Yehowa ke: “Nɔ́ tsuaa nɔ́ nɛ wa ngɛ ɔ, mo lɛ o ke wɔ.”—1 Kron. 29:14.\n6. Mɛni he je nɛ wa hia sika konɛ wa kɛ tsu Matsɛ Yemi ɔ he ní mwɔnɛ ɔ, nɛ mɛni sane bimihi enɛ ɔ tleɔ si?\n6 Mose nyɛ we Mawu we bi a nɔ kaa a ha nɔ́ ko, nɛ David hu pee we jã. Mohu ɔ, ni ɔmɛ nitsɛ nɛ a je a tsui mi nɛ a ke Yehowa ní. Nɛ mwɔnɛ ɔ hu nɛɛ? Wa le saminya kaa, sika a kɛ ma tsu níhi nɛ Mawu Matsɛ Yemi ɔ ngɛ tsue ɔ. Baiblo kɛ Baiblo kasemi womihi a peemi kɛ a gbami, Matsɛ Yemi Asahi kɛ asafo ɔ ní tsumi kɔnihi a mami kɛ a nɔ hyɛmi, kɛ nyɛmimɛ nɛ oslaa ná mɛ nɛ wa maa ye bua mɛ ɔ biɔ sika fuu. Enɛ ɔ tleɔ sane bimi komɛ nɛ a he hia si: Jije wa náa sika ngɛ? Anɛ e sa kaa a nyɛ Matsɛ ɔ se nyɛɛli a nɔ loko a ha yemi kɛ buami lo?\n“Wa Be Sika Bae Ngɛ Nihi A Dɛ Kɔkɔɔkɔ”\n7, 8. Mɛni he je nɛ Yehowa we bi bɛ sika a?\n7 Nyɛminyumu Russell kɛ nihi nɛ a piɛɛ e he ɔ pee we a ní kaa sɔlemi ɔmɛ nɛ mɛɛ lɛɛ a guu ga blɔ slɔɔtohi a nɔ kɛ náa sika a. Ngɛ munyuyi ko nɛ ji, “Anɛ O Suɔ Hwɔɔmi Mɔ ɔ Lo?” nɛ a ngma ngɛ Hwɔɔmi Mɔ enyɔne nɛ a pee ɔ mi ɔ, Russell ngma ke: “Wa he ye kaa YEHOWA fi ‘Hwɔɔmi Mɔ’ ɔ peemi se, lɔ ɔ he ɔ, wa be sika bae ngɛ nihi a dɛ kɔkɔɔkɔ.” Ke Mawu nɛ e de ke: ‘Ye níhi ji je ɔ mi sika tsu, kɛ sika hiɔ tsuo’ ɔ kpa wɔ sika hami ɔ, kɛkɛ wa maa nu sisi kaa be su nɛ e sa kaa wa kpa womi ɔ peemi. (Hag. 2:7-9) Jeha 130 kɛ se ji nɛ ɔ, Hwɔɔmi Mɔ ɔ kɛ nihi nɛ a peeɔ Hwɔɔmi Mɔ ɔ ngɛ hɛ mi yae wawɛɛ!\n8 Yehowa we bi bɛ sika ngɛ nihi a dɛ. A kɛ plɛɛte bi ngɛ nihi a hɛ mi kaa a ngɔ sika kɛ wo mi, nɛ a ngmɛ́ sɛ womi ha nihi kaa a ha mɛ sika, nɛ a kpa we ní kɛ ná sika. Nɔ́ nɛ Hwɔɔmi Mɔ ɔ de kɛ je blema a, lɔ ɔ pɛ a peeɔ: “Wa susu we he gblee kaa wa maa ba sika kɛ tsu Nyɔmtsɛ ɔ ní tsumi ɔ kaa bɔ nɛ sɔlemi ɔmɛ pɔɔ peemi ɔ . . . Wa nu sisi kaa sika nɛ a maa ba ngɛ blɔ slɔɔtohi a nɔ ngɛ Nyɔmtsɛ ɔ biɛ mi ɔ hí kulaa, nɛ Nyɔmtsɛ ɔ kplɛɛ we nɔ, nɛ nihi nɛ a ma ha sika a be jɔɔmi náe, nɛ ní tsumi ɔ be nɔ yae.” *\n“Nɔ Tsuaa Nɔ Nɛ Ha Bɔ Nɛ E To Kaa E Ma Ha”\n9, 10. Mɛni ji yi mi tomi kake he je nɛ wa jeɔ wa tsui mi kɛ haa yemi kɛ buami ɔ?\n9 Mwɔnɛ ɔ, e he hia we nɛ a nyɛ wɔ nɛ wa ji Matsɛ Yemi ɔ sisi bimɛ ɔ wa nɔ kaa wa ha yemi kɛ buami. Mohu ɔ, wa jeɔ wa tsui mi faa nɛ waa kɛ wa sika kɛ ní kpahi yeɔ bua Matsɛ Yemi ɔ ní tsumihi. Mɛni he je nɛ wa jeɔ wa tsui mi nɛ wa yeɔ bua a? Nyɛ ha nɛ wa susu níhi etɛ nɛ haa nɛ wa peeɔ jã a he nɛ waa hyɛ.\n10 Kekleekle ɔ, wa jeɔ wa tsui mi nɛ wa yeɔ bua akɛnɛ wa suɔ Yehowa, nɛ wa suɔ kaa waa pee “níhi nɛ sa e hɛ mi” ɔ he je. (1 Yoh. 3:22) Yehowa bua jɔɔ e sɔmɔli nɛ a keɔ lɛ ní kɛ jeɔ a tsui mi ɔ he. Nyɛ ha nɛ wa susu nɔ́ nɛ bɔfo Paulo de kɛ kɔ nɔ́ hami he ɔ he nɛ waa hyɛ. (Kane 2 Korinto Bi 9:7.) Anɔkuale Kristofo no kɛ mi mi gbigblimi ha we nɔ́, nɛ a nyɛ we e nɔ loko e haa nɔ́. Mohu ɔ, e haa ejakaa jã ji “bɔ nɛ e to kaa e ma ha.” * Enɛ ɔ tsɔɔ kaa ke e na kaa hiami ní ko ngɛ, nɛ e susu bɔ nɛ e ma tsu he ní ha a he ɔ, lɔ ɔ haa nɛ e jeɔ e tsui mi nɛ e yeɔ bua. Yehowa bua jɔɔ nɔ nɛ haa nɔ́ ɔ he, ejakaa “Mawu suɔ nɔ nɛ haa nɔ́ kɛ tsui mi jɔmi.” Baiblo sisi tsɔɔmi ko hu de ke: “Mawu suɔ nihi nɛ a suɔ nɔ́ hami.”\nWa nyɛmimɛ tsɔwi nɛ a ngɛ Mozambique ɔ hu suɔ kaa a ma ha yemi kɛ buami\n11. Mɛni woɔ wɔ he wami nɛ wa keɔ Yehowa wa ní nɛ hi pe kulaa a?\n11 Yi mi tomi enyɔne ji kaa, wa ngɔɔ níhi nɛ wa ngɛ ɔ kɛ yeɔ bua konɛ wa kɛ na Yehowa si ngɛ jɔɔmi babauu nɛ e jɔɔ wɔ ɔ he. Nyɛ ha nɛ wa susu sisi tomi mlaa ko nɛ ngɛ Mose Mlaa a mi ɔ he nɛ waa hyɛ. (Kane 5 Mose 16:16, 17.) Ke nyumuhi nɛ a ji Israel bi yaa kpehi etɛ nɛ a peeɔ ngɛ jeha a mi eko tsuaa eko ɔ, a ti nɔ tsuaa nɔ haa bɔ nɛ e ma nyɛ “kaa bɔ nɛ Yehowa jɔɔ lɛ ɔ.” Lɔ ɔ he ɔ, loko a maa ya kpe ɔ, nɔ tsuaa nɔ hyɛɛ e tsui mi, nɛ e hyɛɛ bɔ nɛ a jɔɔ lɛ ha a, nɛ e mwɔɔ e yi kpɔ ngɛ nɔ́ nɛ hi pe kulaa nɛ e kɛ ma ha a he. Jã nɔuu kɛ̃ nɛ ke wa susu bɔ nɛ Yehowa jɔɔ wɔ ha a he ɔ, e woɔ wɔ he wami konɛ waa ke lɛ wa ní nɛ hi pe kulaa. Níhi nɛ wa jeɔ wa tsui mi faa nɛ wa kɛ keɔ Yehowa a tsɔɔ bɔ nɛ wa bua jɔ níhi nɛ Yehowa pee ha wɔ ɔmɛ a he ha.—2 Kor. 8:12-15.\n12, 13. Ke wa ha yemi kɛ buami ɔ, mɛni blɔ nɔ e tsɔɔ ngɛ kaa wa suɔ Matsɛ ɔ, nɛ enyɛmɛ nɔ tsuaa nɔ ma nyɛ ma ha?\n12 Yi mi tomi etɛne ji kaa, waa kɛ níhi nɛ wa ngɛ ɔ yeɔ bua konɛ wa kɛ tsɔɔ bɔ nɛ wa suɔ Matsɛ Yesu Kristo ha. Ngɛ mɛni blɔ nɔ? Mo kadi nɔ́ nɛ Yesu de e kaseli ɔmɛ nyɔ mi nɛ e nɔ jena e gbo ɔ. (Kane Yohane 14:23.) Yesu de ke, “Ke nɔ ko suɔ mi ɔ, e maa ye ye munyu ɔmɛ a nɔ.” Fami nɛ Yesu kɛ ha kaa a fiɛɛ Matsɛ Yemi sane kpakpa a ngɛ zugba a nɔ tsuo ɔ piɛɛ e “munyu” ɔ he. (Mat. 24:14; 28:19, 20) Ke waa kɛ wa be, wa sika, kɛ níhi nɛ wa ngɛ ɔ fĩ Matsɛ Yemi fiɛɛmi ní tsumi ɔ se ɔ, lɔ ɔ tsɔɔ kaa wa ngɛ Yesu “munyu” ɔ nɔ yee. Nɛ waa kɛ jã peemi maa tsɔɔ hu kaa wa suɔ Matsɛ Yesu Kristo.\n13 Akɛnɛ wa ji Matsɛ Yemi ɔ sisi bi nɛ a yeɔ anɔkuale he je ɔ, wa suɔ nɛ waa je wa tsui mi konɛ waa ngɔ sika kɛ fĩ Matsɛ Yemi ɔ ní tsumihi a se. Mɛni blɔ nɔ wa peeɔ jã ngɛ? Lɔ ɔ lɛɛ e sa nɔ nitsɛ nɛ e mwɔ e yi mi kpɔ ngɛ he. E sa nɛ nɔ tsuaa nɔ nɛ ha bɔ nɛ e ma nyɛ. Wa nyɛmimɛ Kristofohi babauu ngɛ nɛ a be nɔ́ ko tsɔ. (Mat. 19:23, 24; Yak. 2:5) Se nihi kaa jã a ma nyɛ ma ná nɔ mi mami kaa Yehowa kɛ e Bi ɔ bua jɔ bɔbɔyoo nɛ a jeɔ a tsui mi nɛ a kɛ ha a po he.—Mar. 12:41-44.\nMɛni Blɔ Nɔ Nihi Kɛ Sika Haa Asafo ɔ Ngɛ?\n14. Jehahi babauu nɛ Yehowa Odasefohi kɛ gba Baiblo kasemi womihi ha nihi ɔ, mɛni nihi peeɔ ngɛ he?\n14 Yehowa Odasefohi kɛ jehahi babauu gba Baiblo kasemi womihi ha nihi, nɛ ni ɔmɛ nitsɛ jeɔ a tsui mi nɛ a haa nɔ́ ko. Nihi nɛ a be nɔ́ ko tsɔ ɔ po nyɛɛ nɛ a ngɔɔ womi. Ngɛ anɔkuale mi ɔ, ke wetsɛ ko bua jɔ wa womi ɔmɛ a he, se e be sika nɛ e kɛ maa ye bua a, Matsɛ Yemi fiɛɛli ɔmɛ haa lɛ womi ɔ. Fiɛɛli ɔmɛ suɔ kaa a kɛ womi ɔmɛ ma ha nihi nɛ a ngɛ tsui kpakpa nɛ a suɔ kaa a maa kane nɛ a ná he se ɔ.\n15, 16. (a) Ngɛ jeha 1990 ɔ mi ɔ, mɛni tsakemi Blɔ Tsɔɔmi Ajla Toli ɔmɛ pee ngɛ bɔ nɛ waa kɛ wa womi ɔmɛ ha a he? (b) Mɛni blɔ nɔ wa guu kɛ haa yemi kɛ buami? (Hyɛ daka nɛ ji “ Mɛni A Kɛ Sika Nɛ Waa Kɛ Yeɔ Bua a Peeɔ?” ɔ hulɔ.)\n15 Ngɛ jeha 1990 ɔ mi ɔ, Blɔ Tsɔɔmi Ajla Toli ɔmɛ pee tsakemi ngɛ bɔ nɛ waa kɛ wa womi ɔmɛ ha a he. Ngɛ jamɛ a jeha a mi ngɛ United States ɔ, a kɛ womi ɔ eko tsuaa eko haa nihi konɛ a je a tsui mi nɛ a ha nɔ́ ko. A ngma sɛ womi kɛ ha asafohi tsuo ngɛ United States, nɛ a tsɔɔ mi ke: “A ma ha fiɛɛli kɛ nihi nɛ a bua jɔ munyu ɔ he ɔ womi tɛtlɛɛhi kɛ womihi nɛ a be juae ha mɛ. . . . Ke nɔ ko suɔ kaa e ma ha nɔ́ ko kɛ ye bua fiɛɛmi ní tsumi ɔ, e ma nyɛ maa pee jã, nɛ ke nɔ ɔ ha yemi kɛ buami jio, e ha we eko jio ɔ, e ma nyɛ maa ngɔ womi.” Blɔ nya tomi nɛ ɔ tsɔɔ heii kaa wa ní tsumi ɔ loo wa jami ɔ ngɔɛ ‘Mawu Munyu ɔ ngɔ pee je juami nɔ́.’ (2 Kor. 2:17) Pee se ɔ, a kɛ blɔ nya tomi nɛ ɔ bɔni ní tsumi ngɛ je ɔ mi he tsuaa he.\n16 Ke nihi ha yemi kɛ buami ɔ, jije fiɛɛli kɛ sika a yaa? A kɛ yemi kɛ buami dakahi ma hehi nɛ sa ngɛ Yehowa Odasefohi a Matsɛ Yemi Asa a nɔ. Nihi ma nyɛ maa ngɔ sika kɛ wo daka a mi loo a ma nyɛ kɛ maa mane Yehowa Odasefohi a ní tsumi hehi tɛɛ hulɔ. Daa jeha a, a ngmaa munyu ko ngɛ Hwɔɔmi Mɔ ɔ mi, nɛ a kɛ tsɔɔ bɔ nɛ nihi nɛ a suɔ kaa a maa ye bua a ma nyɛ maa pee jã ha.\nMɛni Asafo ɔ Kɛ Sika a Tsuɔ?\n17-19. Moo tsɔɔ nɔ́ nɛ a kɛ sika nɛ a náa ngɛ yemi kɛ buami daka nɛ ɔmɛ a mi ɔ peeɔ (a) je kɛ wɛ ní tsumi ɔ, (b) Matsɛ Yemi Asa mami ngɛ je ɔ mi, kɛ (d) yemi kɛ buami kɛ ha asafo ɔ mi ní tsumi.\n17 Yemi kɛ buami kɛ ha je kɛ wɛ ní tsumi ɔ. Asafo ɔ ngɔɔ sika nɛ e náa a kɛ woɔ hiɔ nɛ e bɔɔ ngɛ je kɛ wɛ fiɛɛmi ní tsumi ɔ mi ɔ. Asafo ɔ bɔɔ hiɔ ngɛ Baiblo kasemi níhi nɛ a peeɔ nɛ lɔ ɔ se a kɛ maneɔ, kɛ asafo ɔ ní tsumi kɔnihi a mami kɛ a nɔ hyɛmi, kɛ teokrase sukuu slɔɔto ɔmɛ a peemi he. Jehanɛ hu, a kɛ sika nɛ a náa a hyɛɛ ma se sane kpakpa fiɛɛli, kpɔ mi nɔ hyɛli kɛ blɔ gbali klɛdɛɛ. A kɛ sika nɛ waa kɛ yeɔ bua je kɛ wɛ ní tsumi ɔ eko hyɛɛ wa nyɛmimɛ nɛ oslaa ná mɛ ɔ hulɔ. *\n18 Yemi kɛ buami kɛ ha Matsɛ Yemi Asa mami ngɛ je ɔ mi. A ngɔɔ sika nɛ ɔ kɛ yeɔ bua asafohi nɛ a kɛ maa aloo a kɛ dlaa a Matsɛ Yemi Asa. Yemi kɛ buami nɛ waa kɛ haa a yeɔ bua asafo kpahi hulɔ. *\n19 Yemi kɛ buami kɛ ha asafo ɔ mi ní tsumi. A kɛ sika nɛ ɔ woɔ hiɔhi nɛ asafo ɔ bɔɔ ngɛ Matsɛ Yemi Asa a dlami he. Asafo mi nikɔtɔma amɛ ma nyɛ maa mwɔ a yi mi kpɔ kaa a kɛ sika nɛ ɔ eko maa mane asafo ɔ ní tsumi kɔni nɛ ngɛ he nɛ a ngɛ ɔ konɛ a kɛ fĩ je kɛ wɛ ní tsumi ɔ se. Ngɛ si fɔfɔɛ kaa kikɛ mi ɔ, asafo mi nikɔtɔma amɛ ma nyɛ ma ha nɛ asafo mi bi ɔmɛ nɛ a mwɔ a yi mi kpɔ ngɛ sika nɛ a kɛ ma fĩ je kɛ wɛ ní tsumi ɔ se ɔ he. A kɛ sika nɛ asafo ɔ tsɔɔ kaa e kɛ maa ye bua a maa mane asafo ɔ ní tsumi kɔni ɔ. Daa nyɔhiɔ ɔ, nyɛminyumu nɛ hyɛɛ asafo ɔ sika nɔ ɔ kaneɔ asafo ɔ sika he akɔtaa bumi kɛ tsɔɔ asafo ɔ.\n20. Mɛni blɔ nɔ o ma nyɛ maa ngɔ “ní babauu” nɛ o ngɛ ɔ kɛ wo Yehowa hɛ mi nyami ngɛ?\n20 Ke wa susu hiɔ nɛ asafo ɔ bɔɔ ngɛ Matsɛ Yemi fiɛɛmi, kɛ kaseli peemi ní tsumi ɔ he ɔ, e woɔ wɔ he wami nɛ waa kɛ ‘ní babauu nɛ wa ngɛ ɔ woɔ Yehowa hɛ mi nyami.’ (Abɛ 3:9, 10) Nɔmlɔ tso mi he wami, juɛmi, kɛ mumi mi si dami nɛ wa ngɛ ɔ piɛɛ ní babauu nɛ wa ngɛ ɔ he. Wa suɔ nɛ wa kɛ ye bua Matsɛ Yemi ní tsumi ɔ. Mo kai kaa, helo nya níhi nɛ wa ngɛ ɔ hu piɛɛ ní babauu nɛ wa ngɛ ɔ he. Nyɛ ha nɛ waa mwɔ wa yi mi kpɔ kaa ke wa ngɛ eko ɔ, wa ma ha nɔ́ nɛ wa ma nyɛ. Yemi kɛ buami nɛ wa jeɔ wa tsui mi kɛ haa a woɔ Yehowa hɛ mi nyami, nɛ e tsɔɔ kaa wa fĩ Kristo Matsɛ Yemi ɔ se.\n^ kk. 1 July 15, 1915 Blɛfo gbi Hwɔɔmi Mɔ ɔ, ba fa 218-219.\n^ kk. 8 August 1, 1899 Blɛfo gbi Hwɔɔmi Mɔ ɔ, ba fa 201.\n^ kk. 10 Ní lelɔ ko de ke a ma nyɛ maa tsɔɔ Hela munyungu nɛ a tsɔɔ sisi ke, “bɔ nɛ e to” ɔ sisi hu kaa “nɔ́ ko nɛ a susu he kɛ sɛ hlami.” E de hu ke: “E ngɛ mi kaa bua jɔmi ngɛ nɔ́ hami mi mohu, se e sa nɛ a susu he nɛ a to he blɔ nya.”—1 Kor. 16:2.\n^ kk. 17 Ke o ngɛ hlae nɛ o le níhi fuu kɛ kɔ enɛ ɔ he ɔ, hyɛ womi nɛ ɔ Yi 20.\n^ kk. 18 Ke o ngɛ hlae nɛ o le Matsɛ Yemi Asa mami he ní fitsofitso ɔ, hyɛ womi nɛ ɔ Yi 19.\nMɛni o ma nyɛ maa kase ngɛ nihi nɛ a ha yemi kɛ buami nɛ a kɛ ma kpe he bo tsu ɔ kɛ sɔlemi we ɔ a he?\nMɛni he je nɛ Matsɛ Yemi ɔ sisi bimɛ nɛ a ngɛ mwɔnɛ ɔ jeɔ a tsui mi nɛ a kɛ a sika kɛ ní kpahi nɛ a ngɛ ɔ fĩɔ Matsɛ Yemi ɔ ní tsumihi a se ɔ?\nMɛni blɔ nɔ o maa gu kɛ fĩ níhi tsuo nɛ Matsɛ Yemi ɔ ngɛ tsue mwɔnɛ ɔ se ngɛ?\nMƐNI A KƐ SIKA NƐ WAA KƐ YEƆ BUA A PEEƆ?\nMATSƐ YEMI Ɔ HE NÍ TSUMIHI PƐ NƐ A KƐ SIKA NƐ WA NÁA A TSUƆ\nA peeɔ Baiblo kasemi womihi nɛ a gbaa, nɛ a peeɔ eko hu kɛ fɔɔ kɔmpiuta klamahi a nɔ\nYEMI KƐ BUAMI KƐ HA ASAFO Ɔ MI NÍ TSUMI\nA kɛ sika nɛ ɔ woɔ hiɔhi nɛ asafo ɔ bɔɔ, a kɛ eko dlaa Matsɛ Yemi Asa a, nɛ a kɛ eko hu yeɔ bua Matsɛ Yemi ɔ ní tsumi kpahi *\nMATSƐ YEMI ASA MAMI\nKɛ je jeha 1999 kɛ ba si jeha 2013 ɔ, a ma Matsɛ Yemi Asahi nɛ hiɛ pe 24,500 ngɛ mahi nɛ a be nɔ́ ko tsɔ ɔ a nɔ\nOSLAA BE MI YEMI KƐ BUAMI\n(Hyɛ munyu nya tsɔɔmi daka nɛ ji, “Ke Oslaa Ba!” ngɛ Yi 20\nBE TSUO SƆMƆLI KLƐDƐƐ\nA kɛ tsuɔ a si himi mi hiami níhi kaa hwɔ he, niye ní, kɛ hiɔ tsami mi sanehi a he ní\nKpɔ Mi Nɔ Hyɛli\nBlɔ Gbali Klɛdɛɛ\nMa Se Sane Kpakpa Fiɛɛli\nMahi A Kpɛti Sɔmɔli Kɛ Matsɛ Yemi Asa Mali\nBetel Ní Tsuli\nASAFO Ɔ NÍ TSUMI KƆNIHI KƐ GBI SISI TSƆƆMI HEHI\nTEOKRASE SUKUU SLƆƆTOHI\n^ kk. 64 He tsuaa he nɛ Yehowa Odasefohi kpeɔ ngɛ kɛ jaa Mawu ɔ, a toɔ blɔ nya nɛ a haa yemi kɛ buami, se e slo ma tsuaa ma kɛ hiami ní pɔtɛɛ nɛ a haa he yemi kɛ buami.\nBLƆHI A NƆ NƐ O MA NYƐ MAA GU KƐ HA YEMI KƐ BUAMI\nYEMI KƐ BUAMI DAKAHI\nYEMI KƐ BUAMIHI NƐ A KƐ HAA TƐƐ\n(a ma nyɛ ma ha sika, check loo a ma ha yemi kɛ buami ɔ kɛ gu jw.org nɔ)\nWETO NÍ/NÍ KPAHI NƐ A KƐ HAA\nSIKA NƐ A KƐ TO KƐ INSIƆLANSI\nMoo kase konɛ o le bɔnɛ waa kɛ wa be, wa sika, wa he wami, kɛ wa nyɛmi ma fĩ Matsɛ Yemi ɔ se ngɛ.


Bɔ Nɛ Wa Woɔ Su Ehe ɔ Nɛ Wa Je We Hu | Kase\nNƆ HE SANE Ke Wa Fĩ Si Ngɛ Kahi A Mi ɔ, Wa Náa Jɔɔmihi\n‘Nyɛɛ wo nɔmlɔ su ehe ɔ.’—KOL. 3:10.\nLAHI: 126, 28\nSu te nɛɛ nɛ piɛɛ su ehe ɔ he nɛ haa nɛ wa peeɔ kake?\nMɛni blɔhi a nɔ wa ma nyɛ maa gu kɛ je mi mi sami kɛ mi mi jɔmi kpo?\nMɛni blɔhi a nɔ wa ma nyɛ maa gu kɛ je he si bami kɛ kpoo peemi kpo?\n1, 2. (a) Mɛni he je nɛ wa ma nyɛ maa wo su ehe ɔ? (b) Mɛni suhi nɛ a piɛɛ su ehe ɔ he nɛ a wo ta ngɛ Kolose Bi 3:10-14 ɔ?\n“SU EHE Ɔ.” Munyu nɛ ɔ je kpo si enyɔ ngɛ New World Translation of the Holy Scriptures ɔ mi. (Efe. 4:24; Kol. 3:10) E tsɔɔ su nɛ a ‘bɔ ngɛ Mawu suɔmi nya.’ Wa ma nyɛ ma ná su ehe nɛ ɔ. Mɛni he je? Ejakaa Yehowa bɔ adesahi ngɛ e subai nɔ. Enɛ ɔ he ɔ, wa ma nyɛ ma je Mawu su kpakpa amɛ kpo.—1 Mose 1:26, 27; Efe. 5:1.\n2 Ngɛ anɔkuale mi ɔ, akɛnɛ wa kekle fɔli ɔmɛ ngɔ yayami kɛ sã wɔ he je ɔ, wa yi mluku, nɛ wa náa akɔnɔ yaya be komɛ. Jehanɛ hu ɔ, jeɔ ɔ su ɔ ma nyɛ maa sisi wɔ. Se kɛ̃ ɔ, ngɛ Yehowa mɔbɔ nami nya a, wa ma nyɛ maa pee e suɔmi nya ní. Bɔ nɛ pee nɛ wa ná suɔmi ɔ kaa wa maa su oti nɛ ɔ he ɔ, nyɛ ha nɛ wa susu su komɛ nɛ a piɛɛ su ehe ɔ nɛ Mawu mumi ɔ ha nɛ bɔfo Paulo ngma a he ɔ he nɛ waa hyɛ. (Kane Kolose Bi 3:10-14.) Jehanɛ hu ɔ, wa ma susu bɔ nɛ wa ma plɛ kɛ je su nɛ ɔmɛ kpo ngɛ fiɛɛmi mi ɔ he.\n“NYƐ TSUO NYƐ PEEƆ NƆ KAKE”\n3. Mɛni su lɛ piɛɛ su ehe ɔ he?\n3 Paulo wo wɔ he wami kaa waa wo su ehe ɔ, nɛ lɔ ɔ se ɔ, e tsɔɔ kaa nɔ hɛmi nɛ wa be hyɛe ɔ ji su ko nɛ he hia wawɛɛ nɛ e piɛɛ su ehe ɔ he. E de ke: “Slɔɔto ko be Hela no kɛ Yuda no a kpɛti; slɔɔto ko be nɔ nɛ a po lɛ, kɛ mɔmlɔtɔtsɛ a kpɛti. Kɔpe no be ɔ, futufutu no be; nyɔguɛ be ɔ, odehe ko hu be.” * Mɛni he je nɛ e sɛ nɛ he womi nɔ su, ma nɛ nɔ ko je mi, loo biɛ nɛ nɔ ko ngɛ ɔ nɛ ngɔ mi gbami kɛ ba asafo ɔ mi? Ejakaa Kristo se nyɛɛli tsuo “peeɔ nɔ kake.”—Kol. 3:11; Gal. 3:28.\n4. (a) Kɛ e sa nɛ Yehowa sɔmɔli kɛ a sibi nɛ hi si ha kɛɛ? (b) Mɛni si fɔfɔɛ ma nyɛ ma puɛ kake peemi nɛ ngɛ Kristofohi a kpɛti ɔ?\n4 Nihi nɛ a wo su ehe ɔ jeɔ bumi kpo kɛ tsɔɔ a nyɛmimɛ Kristofohi kɛ nihi nɛ a be asafo ɔ mi ɔ, e slo a he womi nɔ su jio, e slo he nɛ a tsɔse mɛ ngɛ jio. (Rom. 2:11) Enɛ ɔ ma nyɛ maa pee nyagba ngɛ ma komɛ a nɔ. Kaa nɔ hyɛmi nɔ́ ɔ, ngɛ South Africa a, be ko nɛ be ɔ, amlaalo ɔ to blɔ nya konɛ nihi nɛ a hi si ngɛ he ekpaekpa ngɛ a he womi nɔ su nya. Yehowa Odasefohi hu ngɛ ma nɛ ɔmɛ a nɔ. Akɛnɛ Blɔ Tsɔɔmi Ajla Toli ɔmɛ suɔ kaa a wo nyɛmimɛ ɔmɛ he wami konɛ a “bli a tsui mi gbajaa” nɛ a kɛ a nyɛmimɛ kpahi nɛ bɔ he je ɔ, ngɛ October 2013 ɔ mi ɔ, a to blɔ nya klɛdɛɛ ko nɛ maa ye bua nyɛmimɛ ɔmɛ konɛ a le a sibi saminya. (2 Kor. 6:13) Mɛni ji ní komɛ nɛ a pee?\n5, 6. (a) Mɛni blɔ nya a to konɛ kake peemi nɛ ngɛ Mawu we bi nɛ a ngɛ ma ko mi ɔ a kpɛti ɔ mi nɛ wa? (Moo hyɛ foni nɛ ngɛ ní kasemi ɔ sisije ɔ.) (b) Mɛni je mi kɛ ba?\n5 Nyɛmimɛ ɔmɛ to blɔ nya konɛ asafohi enyɔ nɛ e slo a he womi nɔ su ɔ nɛ a kɛ a sibi nɛ bɔ ngɛ otsi komɛ a nyagbe. Nyɛmimɛ nɛ a je asafo enyɔ nɛ ɔmɛ a mi ɔ peeɔ kake kɛ yaa fiɛɛmi kɛ asafo mi kpehi, nɛ a ya slaa a sibi ngɛ a wehi a mi. Asafo lafahi abɔ ngɔ a he kɛ wo blɔ nya tomi nɛ ɔ mi, nɛ asafo ɔ ní tsumi kɔni ɔ nine su amaniɛ bɔmi kpakpahi a nɔ. Nihi nɛ a be asafo ɔ mi po ye enɛ ɔ he odase. Kaa nɔ hyɛmi nɔ́ ɔ, osɔfo ko de ke: “Pi Odasefo no ji mi, se ma nyɛ ma de ke nyɛ to nyɛ fiɛɛmi ní tsumi ɔ he blɔ nya saminya, nɛ kake peemi hu ngɛ nyɛ kpɛti.” Kɛ nyɛmimɛ ɔmɛ na blɔ nya tomi nɛ ɔ ha kɛɛ?\n6 Sisije ɔ, e he wa ha nyɛmiyo ko nɛ a tsɛɛ lɛ Noma nɛ e tuɔ Xhosa gbi ɔ kaa e maa fɔ nyɛmimɛ nɛ a ngɛ asafohi nɛ a tuɔ Blɛfo gbi ɔ mi ɔ nine kɛ ba e we kpokploo ɔ mi. Se benɛ e kɛ Odasefohi nɛ a ji blɛfo li ɔ ya fiɛɛmi ɔ, a fɔ lɛ nine kɛ ya a we mi. Lɔ ɔ se ɔ, e de ke: “A ngɛ kaa wɔ nɔuu!” Benɛ e su Xhosa asafo ɔ nɔ kaa a maa pee asafo nɛ tuɔ Blɛfo gbi ɔ nubwɔ ɔ, nyɛmiyo ɔ hoo ní nɛ e fɔ ni komɛ nine. Blɛfo no ko nɛ e ji asafo mi nɔkɔtɔma a hu piɛɛ e nibwɔ ɔmɛ a he. Noma de ke, “Benɛ i na kaa e hi daka nyafii ko nɔ ngɛ zugba a, e pee mi nyakpɛ wawɛɛ.” Kɛ gu blɔ nya tomi nɛ ɔ nɔ ɔ, nyɛmimɛ fuu ná huɛmɛ ehehi, nɛ a fia a pɛɛ si kaa a kɛ a nyɛmimɛ tsuo maa bɔ.\n‘MI MI SAMI, MI MI JƆMI’\n7. Mɛni he je nɛ e sa kaa waa ya nɔ nɛ waa je mi mi sami kpo ɔ?\n7 Kɛ yaa si benɛ Satan je ɔ maa ba nyagbe ɔ, waa kɛ kahi maa hi kpee. Ní tsumi be, wa nuɔ hiɔ, a waa wɔ yi mi, waa kɛ adebɔ mi oslaahi kpeeɔ, awi yemi haa nɛ wa weto níhi jeɔ wa dɛ, nɛ waa kɛ nyagba kpahi hu kpeɔ. Bɔ nɛ pee nɛ waa ye bua wa sibi kɛ da nyagba nɛ ɔmɛ a nya a, e sa nɛ wa je mi mi sami nitsɛnitsɛ kpo. Ke wa ngɛ mi mi sami wawɛɛ ɔ, lɔ ɔ maa wo wɔ he wami konɛ wa je mi mi jɔmi kpo. (Efe. 4:32) Su nɛ ɔmɛ piɛɛ su ehe ɔ he, nɛ a maa ye bua wɔ konɛ waa kase Mawu, nɛ waa wo nihi a bua.—2 Kor. 1:3, 4.\n8. Ke wa je mi mi sami kɛ mi mi himi kpo kɛ tsɔɔ nihi tsuo nɛ a ngɛ asafo ɔ mi ɔ, mɛni jɔɔmihi maa je mi kɛ ba? Mo ha enɛ ɔ he nɔ hyɛmi nɔ́.\n8 Mɛni blɔ nɔ wa ma nyɛ maa gu kɛ pee nihi nɛ a je ma se, aloo nihi nɛ a be nɔ ko nɛ a ngɛ wa we asafo ɔ mi ɔ kpakpa? E sa nɛ waa kɛ nihi kaa jã a nɛ bɔ huɛ, nɛ waa ye bua mɛ konɛ a na kaa a he hia ngɛ asafo ɔ mi. (1 Kor. 12:22, 25) Kaa nɔ hyɛmi nɔ́ ɔ, mo susu Dannykarl nɛ e hia kɛ je Philippines kɛ ho Japan ya a he nɛ o hyɛ. A kɛ lɛ hí si saminya ngɛ e ní tsumi he ɔ kaa bɔ nɛ a kɛ ní tsuli kpahi nɛ a ji Japan bi ɔ hiɔ si ɔ. Pee se ɔ, e ya asafo mi kpe ko. E de ke: “Ke ma de ɔ, nihi nɛ a ba lejɛ ɔ hiɛhiɛɛ ji Japan bi, se kɛ̃ ɔ, a he mi hɛ mwɔ kaa nɔ́ nɛ wa ji huɛmɛ kɛ je blema.” Nyɛmimɛ nɛ a ngɛ lejɛ ɔ ya nɔ nɛ a je mi mi himi kpo kɛ tsɔɔ lɛ, nɛ lɔ ɔ ye bua lɛ nɛ e ya e hɛ mi ngɛ Mawu jami mi. E ha nɛ a baptisi lɛ, nɛ amlɔ nɛ ɔ, e ngɛ sɔmɔe kaa asafo mi nɔkɔtɔma. E nyɛmimɛ asafo mi nikɔtɔma amɛ buɔ e kɛ e yo Jennifer kaa a ji jɔɔmi kɛ ha a we asafo ɔ. Asafo nikɔtɔma amɛ de ke, “A ji blɔ gbali nɛ a peeɔ a si himi kpokploo, nɛ a peeɔ nɔ hyɛmi nɔ́ kpakpa kɛ gu Matsɛ Yemi ɔ nɛ a kɛ peeɔ nɔ́ titli ngɛ a si himi mi ɔ nɔ.”—Luka 12:31.\n9, 10. Moo tsɔɔ ní kpakpa komɛ nɛ jeɔ mi mi sami nɛ wa jeɔ kpo kɛ tsɔɔ nihi ngɛ fiɛɛmi mi kɛ baa a.\n9 Ke wa fiɛɛ Matsɛ Yemi sɛ gbi ɔ kɛ tsɔɔ nihi ɔ, lɔ ɔ haa nɛ wa náa he blɔ kɛ peeɔ “nihi tsuo kpakpa.” (Gal. 6:10) Akɛnɛ Odasefohi fuu a mi mi saa mɛ ngɛ nihi nɛ a je ma se ɔ a he he je ɔ, a bɔɔ mɔde kaa a maa kase gbi kpa. (1 Kor. 9:23) Jɔɔmihi fuu je enɛ ɔ mi kɛ ba. Kaa nɔ hyɛmi nɔ́ ɔ, nyɛmiyo ko nɛ e ji blɔ gbalɔ nɛ e je Australia nɛ a tsɛɛ lɛ ke Tiffany ɔ kase Swahili gbi ɔ konɛ e ye bua Swahili asafo nɛ ngɛ Brisbane ɔ. E ngɛ mi kaa Tiffany gbo dengme ngɛ gbi ɔ kasemi he mohu lɛɛ, se lɔ ɔ ye bua lɛ wawɛɛ. E de ke: “Ke o suɔ nɛ o bua nɛ jɔ ngɛ fiɛɛmi ní tsumi ɔ mi ɔ, lɛɛ mo ya sɔmɔ ngɛ asafo nɛ a tuɔ gbi kpa mi. E ngɛ kaa nɔ́ nɛ o hia blɔ, se loloolo ɔ, o ngɛ o ma a mi. O naa wa je kɛ wɛ nyɛmi peemi ɔ, kɛ bɔ nɛ kake peemi nɛ ngɛ wa kpɛti ɔ ngɛ nyakpɛ ha a.”\nMɛni woɔ Kristofohi he wami nɛ a yeɔ bua nihi nɛ a je ma se ɔ? (Hyɛ kuku 10)\n10 Jehanɛ hu ɔ, ha nɛ wa susu weku ko nɛ ngɛ Japan ɔ he nɛ waa hyɛ. A biyo ko nɛ a tsɛɛ lɛ ke Sakiko ɔ de ke: “Jeha 1990 ɔmɛ a mi ɔ, waa kɛ Brazil bi nɛ a je ma se ɔ pɔɔ kpemi ngɛ fiɛɛmi tso mi. Ke wa kane ngmami komɛ kaa Kpojemi 21:3, 4 aloo La 37:10, 11, 29 ɔ ngɛ Portuguese Baiblo ɔ mi kɛ tsɔɔ mɛ ɔ, a buɔ tue wawɛɛ, nɛ be komɛ ɔ, a foɔ ya po.” Se pi lɔ ɔ pɛ nɛ weku nɛ ɔ pee. Sakiko de ke, “benɛ wa na bɔ nɛ Mawu Munyu ɔ he kuma ngɛ mɛ yee ɔ, wa weku ɔ bɔni Portuguese kasemi.” Pee se ɔ, weku nɛ ɔ ye bua nɛ a to Portuguese asafo ko sisi. Wa weku ɔ kɛ jehahi fuu ye bua nihi nɛ a je ma se ɔ nɛ a ba plɛ Yehowa sɔmɔli. Sakiko kpale de ke, “wa gbo dengme kɛ kase Portuguese, se jɔɔmihi nɛ je mi kɛ ba a hiɛ pe jã. Wa naa Yehowa si wawɛɛ.”—Kane Bɔfo Ɔmɛ A Ní Tsumi 10:34, 35.\n‘NYƐƐ WO HE SI BAMI’\n11, 12. (a) Mɛni he je nɛ e sa nɛ wa ná juɛmi nɛ da ngɛ su ehe nɛ wa maa wo ɔ he ɔ? (b) Mɛni maa ye bua wɔ konɛ waa ba wa he si?\n11 Wa woɔ su ehe ɔ konɛ wa kɛ wo Yehowa hɛ mi nyami, se pi nɛ waa kɛ maa sa nihi a hɛ mi. Mo kai kaa bɔfo ko nɛ ye mluku po pee yayami akɛnɛ e wo e he nɔ he je. (Kɛ to Ezekiel 28:17 ɔ he.) Ke e ba jã ngɛ bɔfo nɛ e ye mluku po blɔ fa mi ɔ, lɛɛ hyɛ bɔ nɛ e he maa wa ha adesahi nɛ wa yi mluku ɔ kaa wa ma kua he nɔ womi ha! Se loloolo ɔ, wa ma nyɛ maa wo he si bami kaa tade. Mɛni maa ye bua wɔ konɛ waa pee jã?\n12 Ke wa ma nyɛ maa ba wa he si ɔ, ja wa he be kɛ pue wa yi mi tɛ ngɛ níhi nɛ wa kaneɔ ngɛ Mawu Munyu ɔ mi ɔ he daa. (5 Mose 17:18-20) Nɔ́ titli nɛ e sa nɛ wa pue wa yi mi tɛ ngɛ he ji Yesu tsɔɔmi ɔmɛ, kɛ he si bami he nɔ hyɛmi nɔ́ kpakpa nɛ e pee ɔ. (Mat. 20:28) Yesu fɔ e bɔfo ɔmɛ a nane he ha mɛ po. (Yoh. 13:12-17) Jehanɛ hu ɔ, e sa nɛ waa sɔle daa, nɛ wa bi Mawu mumi ɔ nɛ e ye bua wɔ konɛ wa ko bu wa he kaa wa nɔ kuɔ pe ni kpahi.—Gal. 6:3, 4; Filip. 2:3.\n13. Ke wa baa wa he si ɔ, mɛni jeɔ mi kɛ baa?\n13 Kane Abɛ 22:4. E sa nɛ Yehowa sɔmɔli tsuo nɛ a ba a he si. He si bami he ngɛ se nami wawɛɛ. Ke wa baa wa he si ɔ, lɔ ɔ maa ye bua nɛ tue mi jɔmi kɛ kake peemi maa hi asafo ɔ mi. Ke wa kase he si bami, nɛ wa baa wa he si wawɛɛ ɔ, lɔ ɔ ma ha nɛ wa nine nɛ su Mawu dloomi nɛ se be ɔ nɔ. Bɔfo Petro de ke: “Nyɛ tsuo pɛpɛɛpɛ nyɛ sɔmɔ nyɛ sibi kɛ he si bami. Ejakaa ngmami ɔ ke, ‘Nihi nɛ woɔ a he nɔ ɔ, Mawu kɛ mɛ toɔ ní; se nihi nɛ baa a he si ɔ, Mawu dlooɔ mɛ.’”—1 Pet. 5:5.\n‘NYƐƐ WO KPOO PEEMI KƐ TSUI SI TOMI’\n14. Mɛnɔ lɛ pee kpoo peemi kɛ tsui si tomi he nɔ hyɛmi nɔ́ nɛ pe kulaa?\n14 Mwɔnɛ ɔ, ke nɔ ko ngɛ kpoo, nɛ e toɔ e tsui si ɔ, nihi susuɔ kaa e hɛ mi wɛ. Susumi nɛ ɔ dɛ kulaa! Ejakaa su kpakpa nɛ ɔmɛ je Nɔ nɛ ngɛ he wami pe kulaa ngɛ je mluku nɛ ɔ mi ɔ ngɔ. Yehowa Mawu ji nɔ nɛ pee kpoo peemi kɛ tsui si tomi he nɔ hyɛmi nɔ́ nɛ pe kulaa. (2 Pet. 3:9) Mo susu bɔ nɛ Yehowa gu e bɔfohi a nɔ kɛ ha Abraham kɛ Lot sane bimi ɔmɛ a heto ɔ he nɛ o hyɛ. (1 Mose 18:22-33; 19:18-21) Jehanɛ hu ɔ, Yehowa to e tsui si ha Israel ma tue gboli ɔmɛ jehahi 1,500 kɛ se sɔuu.—Eze. 33:11.\n15. Mɛni nɔ hyɛmi nɔ́ nɛ Yesu pee ngɛ kpoo peemi kɛ tsui si tomi he?\n15 Yesu “he jɔ.” (Mat. 11:29) E je tsui si tomi kpo wawɛɛ ngɛ bɔ nɛ e kɛ e kaseli ɔmɛ hi si ha a mi. Benɛ Yesu ngɛ zugba a nɔ ɔ, nihi nɛ a ngɛ jami ɔmɛ a mi ɔ tu munyu yayahi kɛ si lɛ. Se kɛ̃ ɔ, e pee kpoo, nɛ e to e tsui si kɛ ya si e gbenɔ mi. Benɛ Yesu ngɛ nɔ́ nae wawɛɛ ngɛ sɛumi tso ɔ nɔ ɔ, e sɔle kɛ bi e tsɛ ɔ konɛ e ngɔ ni ɔmɛ a he yayami kɛ pa mɛ. E de ke: “A li nɔ́ nɛ a ngɛ pee ɔ.” (Luka 23:34) Nɔ ko be nɛ pee kpoo nɛ e to e tsui si kɛ da piimi kɛ si himi nɛ mi wa kaa jã nya hyɛ, ja Yesu pɛ!—Kane 1 Petro 2:21-23.\n16. Mɛni níhi wa ma nyɛ maa pee kɛ tsɔɔ kaa wa ngɛ kpoo nɛ wa toɔ wa tsui si?\n16 Mɛni blɔ nɔ wa ma nyɛ maa gu kɛ je kpoo peemi kɛ tsui si tomi kpo? Paulo tsɔɔ e nyɛmimɛ Kristofo ɔmɛ blɔ kake nɛ a ma nyɛ maa gu nɔ kɛ pee jã. E de ke: “Ke nɔ ko kɛ e nyɛmi ngɛ sane ko ɔ, nyɛɛ na ha nyɛ sibi, nɛ nyɛ kɛ pa nyɛ he kaa bɔ nɛ Nyɔmtsɛ ɔ hu ngɔ nyɛ he yayami ngɔ pa nyɛ ɔ.” (Kol. 3:13) Ngɛ anɔkuale mi ɔ, ja wa peeɔ kpoo, nɛ wa toɔ wa tsui si, loko wa ma nyɛ maa bu fami nɛ ɔ tue. Se ke wa ngɔ nihi a he yayami kɛ pa mɛ ɔ, wa haa nɛ kake peemi hii asafo ɔ mi.\n17. Mɛni he je nɛ kpoo peemi kɛ tsui si tomi he hia wawɛɛ ɔ?\n17 Yehowa hyɛɛ blɔ kaa Kristofohi tsuo maa pee kpoo nɛ a to a tsui si. Ja wa peeɔ jã loko a ma he wa yi wami. (Mat. 5:5; Yak. 1:21) Nɔ́ nɛ he hia pe kulaa a, ke wa je su nɛ ɔmɛ kpo ɔ, wa woɔ Yehowa hɛ mi nyami, nɛ wa yeɔ bua nihi nɛ a kɛ Baiblo ga womi ɔmɛ tsuɔ ní.—Gal. 6:1; 2 Tim. 2:24, 25.\n‘NYƐƐ WO SUƆMI’\n18. Mɛni tsakpa nɛ ngɛ suɔmi kɛ nɔ hɛ mi nɛ a hyɛ we ɔ a kpɛti?\n18 Suhi nɛ wa wo ta nɛ ɔmɛ tsuo kɛ suɔmi ngɛ tsakpa. Kaa nɔ hyɛmi nɔ́ ɔ, be ko ɔ, e he ba hia nɛ kaselɔ Yakobo nɛ bɔ e nyɛmimɛ ɔmɛ kɔkɔ akɛnɛ a buɔ niatsɛmɛ pe ohiafohi ɔ he je. E tsɔɔ kaa jamɛ a su ɔ teɔ si kɛ woɔ Mawu mlaa nɛ ji, “Suɔ o nyɛmi kaa bɔ nɛ o suɔ mo nitsɛ o he” ɔ. Lɔ ɔ se ɔ, e de ke: “Se ke nyɛ hyɛɔ nihi a hɛ mi ɔ, yayami nyɛ ngɛ pee ɔ nɛ.” (Yak. 2:8, 9) Ke wa suɔ nihi ɔ, wa be a hɛ mi hyɛe ngɛ sukuu nɛ a ya, a he womi nɔ su, kɛ biɛ nɛ a ngɛ ɔ he je. Niinɛ, tsa pi nɛ wa maa pee wa ní kaa wa hyɛ we nɔ hɛ mi kɛkɛ, mohu ɔ, e sa nɛ e pee wa su nitsɛnitsɛ.\n19. Mɛni he je nɛ e sa nɛ waa wo suɔmi kaa tade ɔ?\n19 Suɔmi “toɔ e tsui si, nɛ e mi mi hi,” nɛ “e pee we pupuupu.” (1 Kor. 13:4) Ja wa ngɛ tsui si tomi, mi mi himi, kɛ he si bami loko wa ma nyɛ maa ya nɔ nɛ waa fiɛɛ Matsɛ Yemi sɛ gbi ɔ kɛ ha nihi. (Mat. 28:19) Su nɛ ɔmɛ nɔuu maa ye bua wɔ konɛ wa nyɛ nɛ waa kɛ nyɛmimɛ tsuo nɛ a ngɛ asafo ɔ mi ɔ nɛ hi si ngɛ tue mi jɔmi mi. Ke wa jeɔ suɔmi kpo ɔ, mɛni se wa náa? E haa nɛ kake peemi hiɔ wa we asafo ɔmɛ a mi, nɛ lɔ ɔ woɔ Yehowa hɛ mi nyami. Jehanɛ hu ɔ, e gblaa ni hehi kɛ baa asafo ɔ mi. Benɛ Baiblo ɔ kale su ehe ɔ ta a, e ma nya si ke: “Enɛ ɔmɛ tsuo se ɔ, nyɛ ha suɔmi nɛ pee kaa tade nɛ nyɛ wo, ejakaa suɔmi ngɛ kaa kpa nɛ fiɔ níhi tsuo ngɔ peeɔ kake, nɛ lɛ tsuo peeɔ pɛ.”—Kol. 3:14.\nYAA NƆ NƐ O ‘PEE NƆ HE’\n20. (a) Mɛni sanehi nɛ e sa nɛ wa bi wa he, nɛ mɛni he je? (b) Mɛni si himi nɛ ngɛ bua jɔmi lɛ wa ngɛ blɔ hyɛe hwɔɔ se?\n20 E sa nɛ wa ti nɔ tsuaa nɔ nɛ e bi e he ke, ‘Mɛni tsakemi kpahi ma nyɛ ma pee konɛ ma je su momo ɔ, nɛ ma ko ya he hu?’ E sa nɛ waa sɔle wawɛɛ kɛ bi Mawu yemi kɛ buami, nɛ waa bɔ mɔde nɛ waa ye suhi kɛ ní peepeehi nɛ be hae nɛ wa nine nɛ su Mawu Matsɛ Yemi ɔ nɔ ɔ a nɔ. (Gal. 5:19-21) Jehanɛ hu ɔ, e sa nɛ wa ti nɔ tsuaa nɔ nɛ bi e he ke, ‘Anɛ i yaa nɔ nɛ i haa nɛ bɔ nɛ i susuɔ ye yi mi ɔ peeɔ nɔ́ he lo?’ (Efe. 4:23, 24) E sa nɛ Kristofohi tsuo nɛ a ya nɔ nɛ a wo su ehe ɔ, nɛ a ha nɛ e hi a he kɛ ya si benɛ a maa pee ehe kulaa. Ke nɔ fɛɛ nɔ ngɛ zugba a nɔ ɔ wo su ehe ɔ, nɛ e nyɛɔ jeɔ su kpakpa nɛ ɔmɛ kpo saminya a, hyɛ bɔ nɛ si himi ɔ maa ngɔ ha!\n^ kk. 3 Ngɛ blema Baiblo ɔ nɛ a ngma a mi ɔ, a kɛ Sikiti no nɛ tsɔɔ nɔ ko nɛ e hɛ bli we ɔ nɛ tsu ni, se pi kɔpe no.


Rebeka Miisumɔ ni Eha Yehowa Aná Miishɛɛ | Tsɔɔmɔ Obii lɛ Anii\nKANEMƆ YƐ Abkhaz Abui Acholi Afrikaans Ahanta Ajië Albania Altai Alur Amharic Arabic Armenia Assamese Aukan Aymara Azerbaijani Azerbaijani (Cyrillic) Balinese Bambara Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Biak Bicol Bislama Bissau Guinean Creole Blɔfo Bomu Boulou Bulgaria Bété Cakchiquel (Western) Cambodia Catalan Cebuano Changana (Mozambique) Chavacano Chichewa Chin (Hakha) Chin (Tiddim) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chopi Chuabo Cibemba Cinamwanga Cinyanja Croatia Czech Dangme Dayak Ngaju Denmark Digor Diola Douala Drehu Dusun Dutch Edo Efik Emberá (Catío) Esan Estonia Ewe Faroese Fiji Finland Fon Frafra French Ga Galician Garifuna Georgia Germany Gitonga Greenland Guarani Guarani (Bolivia) Guerze Gujarat Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Huastec Hungary Iban Ibanag Ibinda Iceland Igbo Iloko Indonesia Ireland Isoko Italia Japan Javanese Kabyle Kachin Kannada Karen (S'gaw) Kazakh Kazakh (Arabic) Kekchi Khana Kikamba Kikaonde Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kongo Korea Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Laos Latvia Lenje Lhukonzo Lingala Lithuania Lomwe Lovari Low German Luganda Lugbara Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mandjak Maninkakan (Eastern) Mapudungun Marathi Marshallese Mauritia Creole Maya Mazahua Mazatec (Huautla) Mbukushu Mende Miskito Mixe (North Central) Mixtec (Guerrero) Mixtec (Huajuapan) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Ngangela Nias Nicobarese Nigerian Pidgin Niue Norway Nyaneka Nyungwe Nzema Oromo Ossetia Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Poland Portugal Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Rarotongan Romania Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russia Rutoro Samoa Sangir Sango Saramacca Sarnami Sena Sepedi Serbia (Roma) Serbian (Cyrillic) Serer Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Soli Solomon Islands Pidgin Somali Spania Sranantongo Sunda Susu Swahili Swati Sweden Tagalog Tahiti Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thailand Tiv Tlapanec Toba Tojolabal Tok Pisin Tonga Toraja Totonac Tshiluba Tshwa Tsonga Turkey Turkmen Turkmen (Cyrillic) Tuvalu Tuvinia Twi Tzeltal Tzotzil Uighur (Cyrillic) Ukrain Umbundu Urdu Urhobo Uzbek Valencian Venda Vezo Vietnam Wallis Waray-Waray Wayuunaiki Welsh Wichi Wolaita Wolof Xhosa Xârâcùù Yoruba Zapotec (Isthmus) Zapotec (Lachiguiri) Zulu\nRebeka ji yoo ko ni sumɔɔ Yehowa. Atsɛɔ ewu lɛ akɛ Isak. Lɛ hu esumɔɔ Yehowa. Te fee tɛŋŋ ni Rebeka batsɔ Isak ŋa lɛ? Mɛni efee kɛtsɔɔ akɛ eesumɔ ni eha Yehowa aná miishɛɛ? Ha wɔkase nibii krokomɛi ni kɔɔ ehe.\nAtsɛɔ Isak papa Abraham, ni atsɛɔ emami hu Sara. Amɛhi Kanaan shikpɔŋ lɛ nɔ. Mɛi ni yɔɔ Kanaan shikpɔŋ lɛ nɔ lɛ jaaa Yehowa. Shi Abraham miisumɔ ni ebinuu lɛ kɛ yoo ni jaa Yehowa ahi shi. No hewɔ lɛ, etsu etsulɔ lɛ koni eyatao ŋa eha Isak. Eeenyɛ efee akɛ tsulɔ nɛɛ ji Eliezer. Abraham tsu lɛ kɛtee he ko ni ewekumɛi komɛi yɔɔ. Atsɛɔ jɛmɛ Haran.\nRebeka jɛ etsui mli etsu nii waa bɔ ni afee ni ená nu eha yomai lɛ\nAbraham tsuji krokomɛi fata Eliezer he kɛtee. Gbɛ lɛ jekɛ waa. Amɛkɛ yomai nyɔŋma ni tere niyenii kɛ nikeenii fã gbɛ lɛ. Te Eliezer baafee tɛŋŋ ele yoo ni esa akɛ ehala eha Isak lɛ? Beni Eliezer kɛ tsuji krokomɛi lɛ yashɛ Haran lɛ, amɛwa yɛ nubu ko he, ejaakɛ Eliezer le akɛ etsɛŋ ni mɛi baaba amɛbayɛ nu. Esɔle eha Yehowa ni ekɛɛ: ‘Kɛ́ mikɛɛ oblayoo ko akɛ eha mi nu manu ni eha mi kɛ miyomai lɛ fɛɛ nu wɔnu lɛ, no dani male akɛ lɛ ji yoo ni ohala oha Isak.’\nKɛkɛ ni oblayoo ni atsɛɔ lɛ Rebeka lɛ ba nubu lɛ he. Biblia lɛ kɛɔ wɔ akɛ ehe yɛ fɛo waa. Beni Eliezer bi lɛ ni eha lɛ nu enu lɛ, eha hetoo akɛ: ‘Maha bo aahu. Ni mayayɛ eko maha oyomai lɛ hu.’ Bo lɛ susumɔ nɔ ni Rebeka fee lɛ he okwɛ! Kɛ́ kumai miiye yomai lɛ amɛnuɔ nu waa, no hewɔ lɛ ebaabi ni eya nubu lɛ he shii abɔ. Kɛ́ okwɛ mfoniri lɛ mli lɛ, ani onaaa akɛ eetsu nii waa?— Bɔ ni Yehowa ha Eliezer sɔlemɔ lɛ hetoo lɛ ha enaa kpɛ ehe.\nEliezer kɛ nibii fɛfɛji babaoo ke Rebeka. Rebeka kɛ Eliezer kɛ tsuji krokomɛi lɛ tee shĩa. Beni amɛshɛ shĩa lɛ, Eliezer kɛɛ Rebeka wekumɛi lɛ nɔ hewɔ ni Abraham tsu lɛ jɛmɛ kɛ bɔ ni Yehowa eha esɔlemɔ lɛ hetoo. Amɛmii shɛ amɛhe akɛ amɛaaha Rebeka aya ni ekɛ Isak ayahi shi.\nRebeka kɛ Eliezer tee Kanaan ni Isak kɛ lɛ hi shi akɛ eŋa\nShi ani osusuɔ akɛ no mli lɛ Rebeka miisumɔ ni ekɛ Isak ayahi shi?— Rebeka le akɛ Yehowa ni tsu Eliezer. No hewɔ lɛ beni ewekumɛi lɛ bi lɛ kɛji ebaasumɔ ni eya Kanaan ni ekɛ Isak ayahi shi lɛ, eha hetoo akɛ: ‘Hɛɛ, maya.’ Oya nɔŋŋ ni ekɛ Eliezer ku sɛɛ kɛtee Kanaan. Beni amɛyashɛ lɛ, Isak kɛ lɛ bote gbalashihilɛ mli.\nAkɛni Rebeka fee nɔ ni Yehowa taoɔ ni efee hewɔ lɛ, Yehowa jɔɔ lɛ. Afii babaoo sɛɛ lɛ, ajɛ eweku lɛ mli afɔ Yesu! Kɛ́ ofee onii tamɔ Rebeka ni oha Yehowa ná miishɛɛ lɛ, ebaajɔɔ bo.\n1 Mose 12:4, 5; 24:1-58, 67\nNamɔ ji Rebeka?\nMɛni hewɔ Abraham sumɔɔɔ ni Isak kɛ yei ni yɔɔ Kanaan lɛ eko hiɔ shi lɛ?\nTe Eliezer fee tɛŋŋ ele akɛ Rebeka ji yoo ni esa akɛ Isak kɛhi shi lɛ?\nMɛni kɛ́ wɔfee lɛ ebaaha wɔtamɔ Rebeka?